text:
नवका- पुरनका लेख सर्च करु...
तखन के संग देत नक्सली के?
बिहार मे आई-काल्हि चारु कात नक्सल मामला छाएल अछि. कोनो चाय-पान दोकान...दलान...चौबटिया एहन नहि अछि जतय एहि पर चर्चा नहि भs रहल होए. सभ ठाम लोक के जुबान पर नक्सली चढ़ल अछि. मुदा एहि बेरक चर्चा मे लोक नक्सली के पक्ष नहि लs रहल छथिन्ह. पहिने दू चारि आदमी नक्सली के पक्ष मे ठाड़ होए छलखिन्ह...आब स्थिति उलैटि रहल अछि.
पिछला दिन लखीसराय मे पुलिस वाला के अपहरण फेर एकटा पुलिस के हत्या के बाद नक्सली आम लोक के सहानुभूति खो रहल छथिन्ह. लोक सभ के कहनाए छनि जे नक्सली मानवाधिकार के सेहो कोनो परवाह नहि करि रहल अछि. नक्सली ओ काज करय लागल अछि जे आतंकवादी करैत अछि. पुलिस वाला के परिवार सभ बेर-बेर आग्रह करैत रहल...सभ टीवी पर... पेपर मे पूरा परिवार के कनैत चेहरा दिखैत रहल मुदा नक्सली के पाथर दिल नहि पिघलल.
सभसं पैघ गप ई अछि जे ई बिहार मे भs रहल अछि... जतए के सरकार नक्सली के प्रति ओतेक कठोर...सख्त रुख नहि अपनौने अछि जतेक कि दोसर राज्य सभ. मुख्यमंत्री नीतीश कुमार पहिनहुं केंद्र के संग बैसार मे नक्सली समस्या पर मानवीय रूप सं विचार करय के आग्रह करि चुकल छथिन्ह. ओ नक्सली दमन के विरोध करि हुनकर सभक मांग पर विचार करय के बात करय छथिन्ह.
बिहार सरकार सदिखन कहैत रहल जे हम बातचीत के खिलाफ नहि छी...बातचीत सं सभ मामला के सुलझाएल जा सकैत अछि. मुदा ओकरा लेल पहिने दूनु पक्ष के बैसार करय पड़त. मुदा किछ लोक के कहनाए छनि जे नक्सली के लगैत अछि कि वसूली...रंगदारी सं जे कमाई अछि ओ हाथ सं निकलि नहि जाएत एहि सं ओ एकर समाधान नहि चाहैत अछि. अगर ऐना नहि अछि त फेर नक्सली के विकास के रास्ता अपनाबय लेल बातचीत सं परहेज नहि करबाक चाही.
इहो बात ध्यान मे राखय वाला अछि जे नीतीश जी अखन धरि कोनो खास अभियान नक्सली के खिलाफ नहि चलौलखिन्ह. हुनकर माननाए छनि कि अगर विकास के बात पर... पक्षपात के बात पर... भेदभाव के बात पर लोक हथियार उठौने छथिन्ह त हुनकर मांग पर सरकार गंभीरता सं विचार करैत... हुनकर सभक परेशानी दूर करय के कोशिश करत.
नक्सली कहैत अछि कि ओ आम लोक... पिछड़ल लोक... सताएल लोक के बात उठाबैत अछि. तखन लुकस टेटे जे पुलिस मारल गेल ओ सेहो आम लोक छल... हुनकर परिवार सेहो आम सं बेसि नहि छनि. ओ अपन-अपन परिवार के रोजी-रोटी के लेल पुलिस मे भर्ती भेल छलखिन्ह. मुदा अहां पूरा परिवार के तड़पैत छोड़ि देलहुं.
लोक सभ के साफ कहनाए छनि जे नक्सली के काज करय के तरीका सही नही अछि. ओ जतेक लोक...सरकारी कर्मचारी के अपन निशाना बनाबए छथिन्ह ओहि मे बेसि आम लोक रहैत अछि. अहां अपन इलाका के स्कूल...पंचायत भवन...ऑफिस के उड़ा दैत छी.. एकर नुकसान ककरा उठाबय पड़ैत अछि? आम लोक के... बड़का लोक के बच्चा तं पब्लिक स्कूल मे चलि जाएत पढ़य लेल...आम लोक के बच्चा सं सरकारी स्कूले टा मे न जाएत?
लोक सभ के तं इहो कहनाए छनि जे नक्सली राजनीतिक दल के हाथ के खिलौना बनल अछि. चुनाव के समय एकर गतिविधि बढ़ि जाएत अछि. एकर उदाहरण अहां बंगाल मे भेल स्थानीय चुनाव के समय सेहो देख सकैत छी. आओर अखन बिहार मे चुनाव होए वाला अछि. नक्सली अपन हाथ-पैर फड़फड़ाबैय लगलाह. मुदा हुनकर हरकत के नुकसान आम लोक बेसि बनैत अछि.
अगर एहिसभ के पाछां राजनीतिक कारण होए.. तं.ओहि सं सेहो इनकार नहि कएल जा सकैत अछि. किएक तं एकर नामे मे पार्टी जुड़ल अछि... भारतीय कम्युनिस्ट पार्टी (माओवादी). आओर फेर चुनाव सं पहिने दोसर आओर पार्टी सभ के सहयोग शह मिलि रहल होए त कोनो अचरज के बात नहि. आखिर बिहार मे बड़ दिन के बाद कानून-व्यवस्था के माहौल बनल अछि. विकास के बात होए लागल अछि.
एहन मे अगिला बिहार चुनाव अगर विकास...नीक माहौल के नाम पर होएत अछि तं नीतीश कुमार के जीतए सं कोई नहि रोकि सकैत अछि. त कि ई दोसर पार्टी सभ के चाल अछि? चुनाव सं पहिने नीतीश जीक खेल खराब करय के? कि नक्सली राजनीतिक दल के हाथ के कठपुतली बनि सभ किछ करि रहल अछि? कि नीतीश जी के ध्यान विकास पर हटाबय मे किछ लोक लागल छथिन्ह? कि ई नीतीश जी के हराबय के चाल अछि?
अगर एहन बात अछि तं नीतीश जीके संभलि के चलय के जरूरत छनि. नक्सली के लेल सेहो ई साख के सवाल अछि. ओकर नीति के सवाल अछि. आम लोक अगर हुनका सं कटि गेलाह त फेर किनका लsक ओ अपन लड़ाई लड़ताह? आखिर ओ आम लोकहिं के बल पर तं एतेक उछलए छथिन्ह. तं नक्सली सभ के ओ कदम उठाबए सं बचबाक चाही जेहि सं आम लोक के सहानुभूति खत्म होए. हुनका सभ के तुरंत बंधक के छोड़ि बातचीत के रास्ता अपनाबए के चाही.अहांक कि विचार अछि?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


c: text/html

text:
विश्व सम्पदा क्षेत्रसभक सूची
विश्व सम्पदा क्षेत्र ओ स्थान छी जे संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विशेष सांस्कृतिक अथवा भौतिक महत्वक रूपमे सूचीबद्ध कएल गेल अछि ।
विश्व सम्पदा क्षेत्रसभक सूचीक लेल, देखु :
अफ्रिका[सम्पादन करी]
- उत्तरी अफ्रिकाक विश्व सम्पदा क्षेत्रसभक सूची
- पश्चिमी अफ्रिकाक विश्व सम्पदा क्षेत्रसभक सूची
- बेनिनक विश्व सम्पदा क्षेत्रसभक सूची
- बुर्किना फासोक विश्व सम्पदा क्षेत्रसभक सूची
- केप भर्डक विश्व सम्पदा क्षेत्रसभक सूची
- गाम्बियाक विश्व सम्पदा क्षेत्रसभक सूची
- घानाक विश्व सम्पदा क्षेत्रसभक सूची
- गिनीक विश्व सम्पदा क्षेत्रसभक सूची
- आइभोरी कोस्टक विश्व सम्पदा क्षेत्रसभक सूची
- मालीक विश्व सम्पदा क्षेत्रसभक सूची
- मौरिसनियाक विश्व सम्पदा क्षेत्रसभक सूची
- नाइजरक विश्व सम्पदा क्षेत्रसभक सूची
- नाइजेरियाक विश्व सम्पदा क्षेत्रसभक सूची
- सेनेगलक विश्व सम्पदा क्षेत्रसभक सूची
- टोगोक विश्व सम्पदा क्षेत्रसभक सूची
- पूर्वी अफ्रिकाक विश्व सम्पदा क्षेत्रसभक सूची
- तान्जानियाक विश्व सम्पदा क्षेत्रसभक सूची
- केन्याक विश्व सम्पदा क्षेत्रसभक सूची
- युगान्डाक विश्व सम्पदा क्षेत्रसभक सूची
- इथियोपियाक विश्व सम्पदा क्षेत्रसभक सूची
- मौरिससक विश्व सम्पदा क्षेत्रसभक सूची
- सेसेल्सक विश्व सम्पदा क्षेत्रसभक सूची
- मोजाम्बिकक विश्व सम्पदा क्षेत्रसभक सूची
- माडागास्करक विश्व सम्पदा क्षेत्रसभक सूची
- केन्द्रीय अफ्रिकाक विश्व सम्पदा क्षेत्रसभक सूची
- दक्षिणी अफ्रिकाक विश्व सम्पदा क्षेत्रसभक सूची
अमेरिका[सम्पादन करी]
- अमेरिकाक विश्व सम्पदा क्षेत्रसभक सूची
- दक्षिण अमेरिकाक विश्व सम्पदा क्षेत्रसभक सूची
- अर्जेन्टिनाक विश्व सम्पदा क्षेत्रसभक सूची
- बोलिभियाक विश्व सम्पदा क्षेत्रसभक सूची
- ब्राजिलक विश्व सम्पदा क्षेत्रसभक सूची
- चिलीक विश्व सम्पदा क्षेत्रसभक सूची
- कोलम्बियाक विश्व सम्पदा क्षेत्रसभक सूची
- इक्वेडरक विश्व सम्पदा क्षेत्रसभक सूची
- पाराग्वेक विश्व सम्पदा क्षेत्रसभक सूची
- पेरूक विश्व सम्पदा क्षेत्रसभक सूची
- सुरिनेमक विश्व सम्पदा क्षेत्रसभक सूची
- उरुग्वेक विश्व सम्पदा क्षेत्रसभक सूची
- भेनेजुएलाक विश्व सम्पदा क्षेत्रसभक सूची
- केन्द्रीय अमेरिकाक विश्व सम्पदा क्षेत्रसभक सूची
- क्यारिबियनक विश्व सम्पदा क्षेत्रसभक सूची
- उत्तर अमेरिकाक विश्व सम्पदा क्षेत्रसभक सूची
एसिया[सम्पादन करी]
- उत्तरी तथा केन्द्रीय एसियाक विश्व सम्पदा क्षेत्रसभक सूची
- पश्चिमी एसियाक विश्व सम्पदा क्षेत्रसभक सूची
- अरब राज्यहरूक विश्व सम्पदा क्षेत्रसभक सूची
- अर्मेनियाक विश्व सम्पदा क्षेत्रसभक सूची
- अजरबैजानक विश्व सम्पदा क्षेत्रसभक सूची
- बहराइनक विश्व सम्पदा क्षेत्रसभक सूची
- साइप्रसक विश्व सम्पदा क्षेत्रसभक सूची
- इराकक विश्व सम्पदा क्षेत्रसभक सूची
- इजरायलक विश्व सम्पदा क्षेत्रसभक सूची
- जोर्डनक विश्व सम्पदा क्षेत्रसभक सूची
- लेबनानक विश्व सम्पदा क्षेत्रसभक सूची
- ओमानक विश्व सम्पदा क्षेत्रसभक सूची
- प्यालेस्टाइनक विश्व सम्पदा क्षेत्रसभक सूची
- साउदी अरबक विश्व सम्पदा क्षेत्रसभक सूची
- सीरियाक विश्व सम्पदा क्षेत्रसभक सूची
- टर्कीक विश्व सम्पदा क्षेत्रसभक सूची
- संयुक्त अरब इमिरेट्सक विश्व सम्पदा क्षेत्रसभक सूची
- संयुक्त अरब इमिरेट्सक विश्व सम्पदा क्षेत्रसभक सूची
- यमनक विश्व सम्पदा क्षेत्रसभक सूची
- इरानक विश्व सम्पदा क्षेत्रसभक सूची
- पूर्वी एसियाक विश्व सम्पदा क्षेत्रसभक सूची
- दक्षिणी एसियाक विश्व सम्पदा क्षेत्रसभक सूची
- दक्षिणपूर्व एसियाक विश्व सम्पदा क्षेत्रसभक सूची
- मलेसियाक विश्व सम्पदा क्षेत्रसभक सूची
- म्यानमारक विश्व सम्पदा क्षेत्रसभक सूची
- भियतनामक विश्व सम्पदा क्षेत्रसभक सूची
- कम्बोडियाक विश्व सम्पदा क्षेत्रसभक सूची
- लाओसक विश्व सम्पदा क्षेत्रसभक सूची
- इन्डोनेसियाक विश्व सम्पदा क्षेत्रसभक सूची
- फिलिपिन्सक विश्व सम्पदा क्षेत्रसभक सूची
- थाइल्याण्डक विश्व सम्पदा क्षेत्रसभक सूची
युरोप[सम्पादन करी]
- उत्तरी युरोपक विश्व सम्पदा क्षेत्रसभक सूची
- स्वीडेनक विश्व सम्पदा क्षेत्रसभक सूची
- फिनल्याण्डक विश्व सम्पदा क्षेत्रसभक सूची
- डेनमार्कक विश्व सम्पदा क्षेत्रसभक सूची
- इस्टोनियाक विश्व सम्पदा क्षेत्रसभक सूची
- आइसल्याण्डक विश्व सम्पदा क्षेत्रसभक सूची
- लाटवियाक विश्व सम्पदा क्षेत्रसभक सूची
- लिथुआनियाक विश्व सम्पदा क्षेत्रसभक सूची
- नर्वेक विश्व सम्पदा क्षेत्रसभक सूची
- पश्चिमी युरोपक विश्व सम्पदा क्षेत्रसभक सूची
- अस्ट्रियाक विश्व सम्पदा क्षेत्रसभक सूची
- बेल्जियमक विश्व सम्पदा क्षेत्रसभक सूची
- फ्रान्सक विश्व सम्पदा क्षेत्रसभक सूची
- जर्मनीक विश्व सम्पदा क्षेत्रसभक सूची
- आयरल्याण्डक विश्व सम्पदा क्षेत्रसभक सूची
- लक्जेम्बर्गक विश्व सम्पदा क्षेत्रसभक सूची
- नेदरल्याण्डक विश्व सम्पदा क्षेत्रसभक सूची
- स्विजरल्याण्डक विश्व सम्पदा क्षेत्रसभक सूची
- संयुक्त अधिराज्यक विश्व सम्पदा क्षेत्रसभक सूची
- पूर्वी युरोपक विश्व सम्पदा क्षेत्रसभक सूची
- अर्मेनियाक विश्व सम्पदा क्षेत्रसभक सूची
- अजरबैजानक विश्व सम्पदा क्षेत्रसभक सूची
- बेलारुसक विश्व सम्पदा क्षेत्रसभक सूची
- चेक गणतन्त्रक विश्व सम्पदा क्षेत्रसभक सूची
- जर्जियाक विश्व सम्पदा क्षेत्रसभक सूची
- हंगेरीक विश्व सम्पदा क्षेत्रसभक सूची
- पोल्याण्डक विश्व सम्पदा क्षेत्रसभक सूची
- रोमानियाक विश्व सम्पदा क्षेत्रसभक सूची
- रसियाक विश्व सम्पदा क्षेत्रसभक सूची
- स्लोभाकियाक विश्व सम्पदा क्षेत्रसभक सूची
- युक्रेनक विश्व सम्पदा क्षेत्रसभक सूची
- दक्षिणी युरोपका विश्व सम्पदा क्षेत्रहरूको सूची
- अल्बानियाका विश्व सम्पदा क्षेत्रहरूको सूची
- बोस्निया र हर्जगोभिनाका विश्व सम्पदा क्षेत्रहरूको सूची
- बुल्गेरियाका विश्व सम्पदा क्षेत्रहरूको सूची
- क्रोएसियाका विश्व सम्पदा क्षेत्रहरूको सूची
- ग्रीसका विश्व सम्पदा क्षेत्रहरूको सूची
- इटालीका विश्व सम्पदा क्षेत्रहरूको सूची
- म्यासेडोनियाका विश्व सम्पदा क्षेत्रहरूको सूची
- पोर्चुगलका विश्व सम्पदा क्षेत्रहरूको सूची
- सर्बियाका विश्व सम्पदा क्षेत्रहरूको सूची
- स्पेनका विश्व सम्पदा क्षेत्रहरूको सूची
- टर्कीका विश्व सम्पदा क्षेत्रहरूको सूची
- भ्याटिकन सिटी अपनेमे एकटा विश्व सम्पदा क्षेत्र छी
ओशिनिया[सम्पादन करी]
- ओशिनियाक विश्व सम्पदा क्षेत्रसभक सूची (अस्ट्रेलिया, न्युजिल्यान्ड, किरिबाटी, पपुवा न्युगिनी, अन्य प्रशान्त टापुसभ)

robotstxt: allowed

filter: keep


text:
साहित्य अकादेमी सहित मिविपक संगोष्ठी
कलकत्ता : एकदिस साहित्य अकादेमी केर दूदिना संगोष्ठी आ दोसर दिस मिथिला विकास परिषद् केर संगोष्ठी. महानगर कलकत्ता जे मैथिलक कावा कहबैए, एतय रविदिन 28 दिसंबर 2014कें अकादेमी कार्यक्रम सहित मिविपक संगोष्ठीकें ल' साहित्यप्रेमी मध्य बेस सक्रियता देखल गेल. एहना बड कम देखल जाइछ जे साहित्य अकादेमीक आयोजन दिवसपर दोसरो साहित्यिक आयोजन हो मुदा ओ दिन विशेष रहल.
27-28 दिसंबरकें साहित्य अकादेमी द्वारा आयोजित साहित्यकार त्रय जयनारायण मल्लिक, वैद्यनाथ मल्लिक विधु एवं आनंद झा न्यायाचार्य पर केंद्रित द्विदिवसीय जन्मशती संगोष्ठी साहित्य अकादेमीक सभागारमे सम्पन्न भेल. एहि संगोष्ठीमे उल्लिखित साहित्यकार सभपर आधारित आलेख दशक विभिन्न भागसं आएल मैथिल विद्वान् लोकनि द्वारा पढ़ल गेल. संगोष्ठीक आरम्भ देवेन्द्र कुमार देवेश, विशेष कार्याधिकारी साहित्य अकादेमीक स्वागत भाषणसं भेल. उदघाटन पत्रकार-संपादक राजनंदन लाल दास केलनि. पहिल दिनक कार्यक्रममे विद्यानंद झा, संयोजिका डॅा. वीणा ठाकुर, कमलाकांत झा,, कामदेव झा, रवीन्द्र चौधरी, शिव प्रसाद यादव, नरेश मोहन झा, खुशीलाल झा, आलोक पाठक, डॅा. बुचरु पासवान, फुलचन्द्र झा "प्रवीण" आदि साहित्यकार लोकनि भाग लेलनि.
दोसर दिनक आयोजनमे मोहनानंद मिश्र, ताराकांत झा, नवीन चौधरी, अनमोल झा, अशोक अविचल, रेवती मिश्र, अमलेंदु शेखर पाठक, अशोक झा, श्रीपति त्रिपाठी, पंचानन मिश्र, महानंद ठाकुर, रामलोचन ठाकुर भाग लेलनि. समापन सत्रक अध्यक्षता श्किशोरी कांत मिश्र, पर्यवेक्षक ब्रह्मेंद्र झा एवं समापन भाषण विनोद कुमार देलनि. संचालन संयोजिका वीणा ठाकुर केलनि. साहित्य अकादेमी दिससं मैथिली पोथी कम मूल्य पर क्रेतासभ लेल उपलब्ध कराओल गेल छल. कार्यक्रममे लोकक उपस्थिति निराशाजनक रहल.
दोसर दिस रविदिन सांझ मैथिली भाषाक संबैधानिक मान्यता आ तकर सामाजिक प्रभाव विषय पर मिथिला विकास परिषद् द्वारा संगोष्ठीक आयोजन अशोक झा केर अध्यक्षतामे भेल. उदघाटन कामदेव झा एवं संचालन अंजय चौधरी केलनि. गोसाओनिक गीतसं शुरू भेल कार्यक्रममे वीणा ठाकुर, राम लोचन ठाकुर, नवीनं चौधरी ,अशोक अविचल, बुचरू पासवान,अमलेन्दु शेखर पाठक, फूल चन्द्र झा "प्रवीण ", कमला कांत झा, आमोद झा, विनय भूषण, अमर नाथ झा "भारती", अजय तिरहुतिया आदि सब निर्धारित विषय पर आलेख पढलनि. राष्ट्रीय गीतक संग कार्यक्रमक समापन भेल.
(रिपोर्ट : मिथिमीडिया ब्यूरो)


text:
रेणु गुप्ता भविष्यके कर्णधार आ वर्तमानके जिमेबार कहेजाएबाला विद्यार्थीके पढाइ चालू शैक्षिक सत्रमे सबसे बेसी मर्कामे परल देखलगेल हए । सभी प्रकारके राजनीतिक आ प्राकृतिक विपदाके पराकाष्ठा अमकीबेरके विद्यार्थी भोगेके बाध्य होएलासे वर्तमानके विद्यार्थीके सबसे बेसी मर्का भी परल हए ।
विद्यार्थीके मर्काके देखके कुछ लोग त ई साल ही बालबालिकाके व्यर्थमे गेल बतारहल हए । अइसही कुछ विद्वान लोगके मतमे ई सालके शैक्षिक सत्रके गन्ती करनाइ आ नकरनाइ दुनु बराबरजइसन रहल हए । वास्तवमे नेपालके शैक्षिक इतिहासमे ही बालबालिकाके पढाइपर सभी किसिमके असरके चरम रुप देखलगेल सम्भवतः पहिलबेर होसकइअ । मधेशके स्कुलसे लेके क्याम्पसतक पढेबाला सभी विद्यार्थीके ओतने मार परल हए तइओ अभी एसएलसीके तैयारी कररहल विद्यार्थी अत्यधिक मारमे परल देखलगेल हए ।
शैक्षिक सत्र सुरु होएकेबेरिया ही भूइँकप आएल आ कुछे दिनके बाद फेर दोहरएलासे करिब एक महिना त पढाइ डिस्टर्ब ही भेल रहे । विद्यालय आ क्याम्पस खुललाके बाद भी बारम्बार धरती हिलइत रहेके आ भूइँकप आरहल हई कहके हल्ल होइते रहलासे विद्यार्थीके मानसिकता पढाइके ओर जाही नसकल रहे । कुछ बालबालिकाके मानसिकतामे त पुरे डर भरगेल रहे । डरके मारे कौनो विद्यार्थीके पढाइमे मन नलागेके होएलासे कुछ दिनतक स्कुलमे हाजिरी करेके आ भूइँकपके डरसे भरल मनके पढाइके ओर खिँचेके मनोवैज्ञानिक काममात्रे कएलगेल रहे । बालबालिकामे भूइँकपसे परल मनोवैज्ञानिक प्रभावसे मुक्त करेके क्षेत्रमे शिक्षक आ अभिभावकद्वारा कएलगेल महत्वपूर्ण कामके बाद एक महिना मोस्किलसे पढाइ चलल होतई, ओकराबाद त सरकारी स्कुलमे गर्मी विदा होगेलई । गर्मी विदाके समयमे खुलल कुछ निजी स्कुल सबमे भी वर्षासे पढाइ डिस्टर्बे रहलई ।
गर्मीके विदा सुधेके आ राजनीतिक आन्दोलनके कारण मधेशके सभी स्कुल बन्द होएके समय एकेबेर परल । सामान्यतया भादोके पहिल दिन सरकारी स्कुलके खुलेके समय रहले पढाइके दृष्टिसे मगर ओही दिनसे बन्द भी सुरु होएलासे बालबालिकाके पढाइ रोकाएल त अगहन महिनाके पहिल हप्तामे मोस्किलसे सुरुआत होएसकल । भूइँकपसे एक महिनातक बन्द रहल सभी स्कुल एकसे दू महिनातक चललाके बाद गर्मी विदामे बन्द भेलाके बाद एकेबेर अगहनके पहिल हप्तामे खुललासे चार महिना लगातार बन्द रहल देखलजाइअ । ई सभीके एक जगह जोरलापर बैसाखसे अभीतक बालबालिकाके पढाइ पाँच महिना अवरोध होगेल हए । एके शैक्षिक सत्रमे पाँच महिना पढाइ बन्द होएल आ चैतमे पढाइ नहोएके देखलगेलासे आधा शैक्षिक सत्रके समय त सोझे बरबाद भेल हए । जब पढाइ होएबाला समयके आधा समय बरबाद होगेलाके बाद विद्यार्थीके पढाइपर लोडसेडिङके ग्रहण लागल हए । वर्तमानमे बालबालिकाके पढाइ स्कुलमे त चलरहल हए मगर घरमे पढेके समयमे लाइन नरहलासे बालबालिकाके पढाइ बहुत डिस्टर्ब होरहल हए । सरकारी स्कुलमे पढके घरे आएल बालबालिका सब घरे लाइन नहोएलासे घरे पढे नसकल प्रतिक्रिया निरन्तर देरहल हए । पढेके समयमे लाइन नरहलासे बालबालिकाके पढाइ प्रभावित होनाइ एई सालके मात्रे नहोके हर सालके बात होएलाके बाद भी बालबालिकाके पढाइके समयके लेल सरकारके ओरसे कौनो ठोस व्यवस्था वा विकल्प नहोनाइ दुर्भाग्यके बात ही रहल हए ।
लोडसेडिङ विद्यार्थीके लेल दुश्मनसे कम नहए । गर्मीसे लेके ठन्ढीतकके समयमे विद्यार्थी खास पढे नपएले आ जब स्कुलमे पढाइके वातावरण बनल हए तब जाके घरके पढाइके समयले बिजुली धोखा देले होएलासे विद्यार्थीके पढाइ अधुरा ही रहल हए । भूइँकपके डरसे उबरके आ बन्दके निरन्तरके मारसे बँचलाके बाद लोडसेडिङके प्रहारसे विद्यार्थीके पढाइके कम्मर कमजोर पररहल हए । बालबालिकाके पढाइमे मन लगाबेके लेल भी घरमे बिजुलीके होनाइ जरुरी हए । घरमे बिजुली नहोएलासे बालबालिका सबेरे आ साँझमे दुरेदुरे घुमके घुर तापइत देखलजारहल हए । अनावश्यक गप करेके समय बिताबेके अलाबा विद्यार्थीके आगे दोसर कौनो कामे नबुझारहल हए । विद्यार्थीमे पढाइप्रति वास्तवमे उत्साह बहुत कम हए । कम उत्साहके बहुते कारणमेसे एगो कौनो दिन भी निमनसे लाइन नरहनाइ भी एगो प्रमुख कारण रहल अभिभावक लोगके कहनाम हए । अपना भविष्यपर चिन्ता करेके लेल भी घरमे इँजोत नरहेके आ सभीओरके अमकीबेरके सालके पढाइके कमजोर बनाबेके काम होरहल विद्यार्थी सबके भी अनुभूति रहल हए । विद्यार्थीके लेल पढाइसे बढके दोसर कुछो होइए नसकले मगर पढेके मौका बिजुलीके कारणसे नहोई तब पढाइ विद्यार्थीसे दूर जनाइ एकदम स्वाभाविक रहल हए ।
विद्यार्थीके पढाइके दृष्टिसे ई साल विशेष अवस्था रहल हई । वास्तवमे कहलजाए त मधेशके आठगो जिलामे पढाइके संकटकाल ही रहल हए । भूइँकप, गर्मी विदा, बन्द आ लोडसेडिङके साथे ठन्ढीके कहरसे पढाइके त बहुत मर्का परल हए । पढाइके मर्का इहाँतक कि एक सबेरे उठके टिउसन जाएके समयमे ठन्ढीसे बँचेके उपाय सोंचेके बाध्य हए बालबालिका । साँझमे लाइन नहोएलासे पढेके उपाय नहए बालबालिकाके । दुपहरियामे स्कुल चलरहल हए तब इस्कुलमे पढाइमे व्यस्त होएके परले । सार्वजनिक यातायात सुचारु नहोएलासे बहुत विद्यालयमे शिक्षकके उपस्थिति निमनसे होइते नहए । लिजर घन्टी गेलासे बालबालिका परसान हए । कुछ जगहपर शिक्षक पहुँचेला डेराइत हए । डेराएल मानसिकतासे पढाइमे भी असर पररहल हए । केनहु आन्दोलनके बात सुनलापर बालबालिकाके मानसिकता भी प्रभावित होरहल हए । पढेके समयमे आरहल अनेक समस्यासे बालबालिकाके एई सालके पढाइ बिलकुल अलग ढंगसे अगाडि बढलासे पहिलेके हिसाबसे पढे नपारहल हए । अभिभावक आ शिक्षकके चाहना होएलाके बाद भी भौतिक परिस्थिति पढाइके अनुकूल हरदम नहोनाइ एगो लमहर समस्या हए ।
महिनोंतक बन्द रहल विद्यालय मोस्किलसे धुकुरधुकुर चलेके सुरु कएले हए । ओहीमे विभिन्न संघसंस्थाके जागरण अभियानसे पढाइ प्रभावित होरहल हए । कुछ सरकारी निकाय आ कुछ गैरसरकारी निकायके पाँच महिनाके रुकल विद्यार्थीमे जाएबाला कार्यक्रम सब लगातार जाएलगलासे भी पढाइके ओर बालबालिका एकाग्रचित्त नहोरहल हए । पढाइके अवरोध कके बालबालिकाके विभिन्न प्रतियोगिता आ समूह कार्यमे भी बाहर जाएके पररहल हए । कुछ संघसंस्था विद्यार्थीके अन्य सहायक कार्यमे भी प्रयोग कररहल हए । विद्यालय खुललाके बाद बहुत स्कुलके बालबालिकाके केतनाबेर जुलुसमे भी सहभागी होएके परल हए । सामाजिक जागरणमूलक जुलुसमे भी विद्यार्थीके सहभागिता होएल देखलगेल हए । बालबालिकाके प्रयोग राजनीतिक स्वार्थके पूरा करेके लेल भी कएलगेल हए । एई सालके पढाइ सामान्यावस्थाके नहोके विशेष वा विशिष्ट अवस्थाके होएलासे सभी राजनीतिक दल, सामाजिक संघसंस्था चाहे समाजके अन्य क्षेत्रके लोग बालबालिकाके ध्यान कौनो किसिमके दोसराओर जाएके हिसाबसे अप्पन गतिविधि संचालन नकरइत त बहुत अच्छा रहइत । सभी किसिमके तर्क आ वादविवादसे अलग राखके विद्यार्थीके पढाइके महत्व देनाइ वर्तमानके आवश्यकता बनल हए ।
भूइँकपसे हिलल, गर्मी विदासे विदा भेल, बन्दसे बन्द भेल आ लोडसेडिङसे अन्हार बनल बालबालिकाके पढाइके जेतने समय हए ओतनेमे अत्यधिक उपलब्धिके लेल उपयोग करनाइ जरुरी हए । शिक्षा क्षेत्रसे प्रत्यक्ष सम्बन्ध राखेबाला सभी अभिभावक, व्यवस्थापन समिति, शिक्षक अभिभावक संघ, विद्यालय, शिक्षक आ विद्यार्थी सभीके अपना तरफसे पढाइके वातावरण बनाबेला कौनो कसरत नछोडेके चाहिँ । अभीके समय बहुत महत्वपूर्ण हए । सरकारके भी बालबालिकाके एसएलसीके तयारी करेला कमसेकम साँझमे लोडसेडिङ नहोएबाला वातावरण बनाबेके चाहिँ । विद्यालयके लेल विशेष व्यवस्था करनाइ जरुरी हए । न त लोडसेडिङसे प्रभावित नहोएबाला हिसाबसे विद्यालयमे अनिवार्य रुपसे सोलारके व्यवस्था करेके चाहिँ । विद्यालयके लोडसेडिङ मुक्त क्षेत्र घोषणा कएलापर भी बालबालिकाके पढाइपर सकारात्मक असर परतिअई आ शिक्षाके गुणस्तरमे सकारात्मक सुधार होतिअई । तत्कालमे पढाइके उपर नकारात्मक प्रभाव पारेबाला सभी तत्वके कमजोर बनाबेके आ पूरा समय बालबालिकाके पढाइ निर्वाध होएके वातावरण बनाबेके लेल सम्बन्धित विद्यालयके सभी पक्षके जिमेबार होएके परतई । एई सालके विशेष अवस्थामे अपना बालबालिकाके पढाइके लेल अभिभावक लोगके भी विशेष नजरसे देखनाइ समयके माग होगेल हए । समयपर ध्यान नदेलाके बाद बादमे पछताएके अलाबा दोसर कौनो विकल्प हमनीके आगे नरही । अभीके समयके उपयोग नकएलाके बाद आगामी समयके पढाइ भी कमजोरके होएलासे वर्तमानके अवस्थामे सुधारके लेल हमनी सब अपना तरफसे होएबाला सभी प्रयास करनाइ जरुरी हए, कर्तव्य भी हए ।


text:
धोलावीरा
गुजरात मे कच्छ प्रदेश के उतरीय विभाग खडीर मे धोलावीरा गाम के पास पांच हजार साल पहिले विश्व क ई प्राचीन महानगर छल। ओ जमाना मे लगभग ५०,००० लोग एतए रहैत छल। ४,००० साल पहिले ई महानगर के पतन क शुरुआत भेल। सन १४५० मे फेर एतए मानव बसाहट शुरु भेल। पुरातत्त्व विभाग क ई एक अति महत्त्व क स्थान २३.५२ उत्तर अक्षांश आर ७०.१३ पूर्व देशांतर पर स्थित अछी। एतए उत्तर से मनसर आर दक्षिण से मनहर छोट नदी से पानी जमा होएत छल। हड़प्पा संस्कृति के ई नगर क जानकारी १९६० मे भेल आर १९९० तक एकर खुनाई चलैत रहल। हड़प्पा, मोहन जोदडो, गनेरीवाला, राखीगढ, धोलावीरा तथा लोथल ई छः पुरान महानगर पुरातन संस्कृति के नगर छी। जाहिमे ध ...
ⓘ सहारे
नेपालक वि.सं. २०६८ क जनगणना अनुसार सहारेक जनसङ्ख्या ११,०७६ अछि । जाहिमे २,३४३ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ५,१८२ आ महिलाक सङ्ख्या ५,८९४ रहल अछि ।


text:
दड़िभंगा/कलकत्ता: दूरस्थ शिक्षा मे मैथिली हेतु प्रवासी लोकनि साकांक्ष भेलाह अछि. ललित नारायण मिथिला विश्वविद्यालय मे एखन धरि दूरस्थ शिक्षा मे मैथिली कें स्थान नहि देल जायब अजगुत लगैछ। तखन आशा जागल अछि. मिथिला सांस्कृतिक परिषद्, कोलकाता द्वारा 2 अक्टूबर 2013 कें लनामिवि दूरस्थ शिक्षा निदेशक कें दूरस्थ शिक्षा मे मैथिली कें शामिल करबाक हेतु पत्र देल गेल छल. पत्रक संग बहुतो प्रवासी मैथिल लोकनिक हस्ताक्षर अंकित पृष्ठ सेहो पठाओल गेल छल. पत्रक प्रति कुलपति ओ कुलाधिपति कें सेहो देल गेल छल. विश्वविद्यालयक दूरस्थ शिक्षा निदेशालय केर 20 नवम्बर कें भेल बैसार मे एहि मामिला पर चर्च भेल मुदा कोनो निर्णय नहि लेल गेल. 22 जनवरी 2014 कें पुनः परिषद्क सचिव मिथिलेश कुमार झा निदेशक कें पत्र लिखलनि. एहि सं पहिने निदेशालय बैसार ओ मिथिला सांस्कृतिक परिषद् केर पत्र सं सम्बंधित समाद स्थानीय मीडिया मे 21-22 नवम्बर कें पसरल रहल.
आब जखन एही मुद्दा पर राइज फॉर मिथिला सेहो जागल अछि आ सांकेतिक धरनाक बाद अनशन पर जयबाक बात क' रहल अछि, सभक नजरि 28 फरवरी कें निदेशालय केर बैसार पर अटकल अछि. (Report: मिथिमीडिया ब्यूरो)


text:
गद्य ::
सोशल डिस्टेंसिंग : हाय-हाय रे ई दूरी
रमण कुमार सिंह ■
कोरोना वायरसक एहि भयावह दौर मे अंग्रेजीक ई दू टा शब्द सेहो वायरल (तेजी सँ प्रसारित आ प्रचलित) भेल अछि— 'सोशल डिस्टेंसिंग'। एकर शाब्दिक अर्थ होइत अछि सामाजिक दूरी। कोरोना वायरस सँ बचय खातिर शारीरिक दूरी बना क’ राखब जरूरी अछि, सामाजिक दूरी नहि। तखन पता नहि सोशल डिस्टेंसिंग (सामाजिक दूरी) पर एतेक जोर किएक देल जा रहल अछि। एक बेर जँ कोनो मोहाबरा प्रचलित भ’ जाइत छैक तँ सब ओकरे नकल करय लगैत अछि। एहि तरहक प्रवृत्ति केँ अपना एहिठाम कहल जाइत अछि—भेड़िया धसान। खैर, एतय प्रश्न उठैत अछि जे की एहि सोशल डिस्टेंसिंग केँ बढ़ावा देबाक पाछू कोनो आन उद्देश्य तँ नहि छैक? की एकर कोनो इतिहासो छैक? जखन कहल जाइत छैक जे मनुक्ख एकटा सामाजिक प्राणी थिक तखन सामाजिक दूरीक आह्वान कियैक? मनुक्ख सर्वशक्तिमान तँ अछि नहि जे सबटा काम 'वन मैन आर्मी' जकाँ अपने क’ लियए! जनम सँ ल’ के मरण धरि मनुक्ख केँ सामाजिक सहयोगक बेगरता रहिते छैक— एहना मे सामाजिक दूरीक पालन क' लोक कोना जीबि सकैत अछि?
मोन मे हुड़दंग मचबैत एहने-एहने प्रश्न जखन बेस दिक करय लागल तँ एक बेर पाछू घुरि क' तकबाक बेगरता महसूस भेल आ तखन बुझायल जे सामाजिक दूरी तँ अपन समाज मे अदौ सँ अछि—भने ओ स्वयं मे एकटा अलग तरहक वायरसक रूप मे समाज केँ नोकसान पहुँचा रहल अछि। जँँ हमर बात अपने सभ केेँ नहि बुझा रहल हुअय तँ एक बेर अपन समाजक मुआयना क' लेल जाउ। ई तँ लगभग सभ केओ देखने होयब जे किछु खास जातिक लोक गामक बस्ती सँ दूर रहैत छल। ओकरा सभ केेँ गामक बीच मे घर बनेबाक अनुमति नहि होइत छल। बाद मे जखन ओहि मे सँ किछु लोक आर्थिक दृष्टि सँ मजगूत भेबो कयल तँ ओकरा ई साधंस नहि भेलैक जे मुख्य बस्ती मे घर बना लियअ आ जखन केओ एहन साधंस कयबो कयलक तँ ओकरा चैन सँ रहय नहि देल गेलैक। बहुत रास एहन लोक समाज मे एखनो भेंट जायत जे कोनो खास जातिक लोकक हाथ सँ छुअल पानि धरि नहि पीबैत छथि। एकर पाछू तेहन कोनो वैज्ञानिक सोच नहि होइत छल—बरू अगबे ओहि खास जाति-संप्रदायक प्रति घृणाक भावना प्रबल रहैत छल। बहुत रास लोक एकटा कोनो खास धर्मक लोकक प्रति अपना मोन मे एखनो ढाकीक-ढाकी घृणा संजोगि केँ राखने छथि आ समय-समय पर ओकरा उगिलैत रहैत छथि। कहल जाइत छैक जे "मरता की ने करता", तेँ मजबूरी वश एहन तरहक सामाजिक दूरीक छान-पगहा सेहो टूटलैक अछि मुदा एखनो एहन तरहक उदाहरण समाज मे विद्यमान छैक। हालक किछु साल मे एहनो खबरि पढ़बा-सुनबा मे आओल छल जे स्कूल मे जे मध्याह्न भोजन वितरित कयल जाइत छलैक ओहू मे जातिगत भेदभाव रहैत छलैक आ कथित उच्च वर्णक लोकक धियापुता निम्न वर्गक धियापुताक संग भोजन नहि करैत छल।
इतिहास इहो बतबैत अछि, जे पहिने जँ कोनो तरहक लसहरि बेमारी ककरो होइत छलै तँ ओहि लसहरि बेमारी केँ आगू पसरय सँ रोकय लेल बीमार लोक केँ आन लोकक संपर्क सँ अलग-थलग राखल जाइत छल। ई सावधानी बाद मे घृणाक रूप सेहो ल' लेलक। दार्शनिक मिशेल फूको तँ अपन अनुसंधानक आधार पर एतय धरि कहने छथि जे पहिने बहुत पैघ संख्या मे कुष्ठक रोगी केँ जहाज पर जबरन लादि कें समुंदर मे फेंक देल जाइत छल। एतबे नहि, जखन कोनो समुदाय केँ खतम करबाक होइत छलै तँ वर्चस्वशाली समुदाय ओकरा कोनो महामारी अथवा संक्रामक रोग सँ संक्रमित बता एहिना खतम क' दैत छल। हिटलर सेहो यहूदी सभ केँ बीमार आ बीमारी पसारय बला कहैत छल। कुष्ठरोग अथवा ओकर रोगीक प्रति अपना सभक समाज मे केहन तरह धारणा पसरल अछि, एकर ई एकटा विरल उदाहरण थिक। तहिना जँ कोनो समुदाय, कोनो व्यक्ति केँ सतेबाक होइत छलै अथवा ओकर संपत्ति पर कब्जा करबाक होइत छलै तँ वर्चस्वशाली वर्ग अथवा व्यक्ति, ओहि व्यक्ति अथवा समुदाय केँ एकटा खराब नाम धराय समाज मे ओकरा विरुद्ध एकटा खराब धारणा आ छवि निर्मित करैत छल आ तखन ओहि समुदाय अथवा व्यक्तिक खिलाफ सामूहिक अभियान चलाओल जाइत छल। कोनो कमजोर अथवा विधवा स्त्री केँ डायन कहि प्रताड़ित करब एही तरहक अवधारणाक प्रतिफल थिक— जे एखनो ग्रामीण समाज मे देखल जाइत अछि।
खराब नाम धराय केँ केना ककरो प्रताड़ित कयल जाइत छैक अथवा विवाह आदि मे बाधा पहुंचायल जाइत छैक—एहि संबंध मे एकटा सांच घटना हमरा मोन पड़ि रहल अछि। भेलै ई जे एकटा होनहार युवकक ओतय एकटा कन्यागत विवाहक प्रस्ताव ल' के पहुंचल छलाह। ओहि सँ पहिने ओहि वर लेल आरो कतेको प्रस्ताव आयल छल मुदा कोनो ने कोनो कारणवश कथा तय नहि भ' पबैत छलैक। सुनबा मे ई आबैत छल जे वर पक्षक मांग ततेक छैक, जे सुदर्शन, कमाऊ हेबाक बादो ओहि युवकक बियाह नहि भ' पाबि रहल छैक। दूटा लगन गुजरि गेल छलैक। वरपक्ष एहिबेर तय क' लेने छल जे वधू नीक होयत तँ कथा क' लेब। एहि बेर जे कन्यापक्ष आयल छलाह, ओहो सब वरपक्षक सभटा कुंडली पता क' अपन डांर मजगूत क' केँ आयल छलाह। सांझ मे ओ सभ वरपक्षक ओतय पहुंचलाह। हुनका सभक खूब आदर सत्कार भेलनि आ कहल गेलनि जे अपने सभ राति मे ठेही उतारि लियअ, गप शप भोर मे हेतै। ई ताहि समयक घटना थिक—जाहि समय मे गाड़ी-घोड़ाक एतेक सुविधा उपलब्ध नहि छलैक आ ने सबहक हाथ मे फोन आयल छलै। गाम-घरक तँ बाते नहि, शहरो मे ककरो-ककरो घर मे लैंडलाइन फोन होइत छलैक। खैर, राति मे पाहुन सभ तरह-तरह केँ सचार लागल सुअदगर व्यंजन सभ अफरि केँ भोग लगेलाह आ ठेहियायल रहलाक कारणें सुति जाइ गेलाह।
भोरे उठि जखन ओ पाहुन सभ शौचादि सँ निवृत्त हेबा लेल बाह्यभूमि दिस गेलाह तँ गामक तार-भियार लेबय लगलाह। ओहि क्रम मे दूटा अधवयसु हुनका सभ केँ भेंटलनि आ कहलकनि— महराज, अपने सभ तँ एहि गामक नहि बुझाइत छी? कतय सँ अपने सभक सवारी आयल अछि। किनका ओहिठाम अपने सभक पदार्पण भेल अछि आ कोन प्रयोजनें? पाहुन लोकनि मे सँ एक गोटे खखसि केँ अपन परिचय देलनि आ फेर अपन उद्देश्य कहलनि जे फल्लांबाबू ओतय कथा करबाक प्रसंग मे आयल छी। ओहि दुनू अधवयसु मे सँ एकगोटे जे दतमनि चिबबैत छलाह, थूक फेकैत बजलाह—राम-राम, भोरे-भोर भगवान झूठ नहि बजाबथि। अहांक कन्या मे कोनो ऐब अछि की? जँ नहि अछि, तखन ओहि 'चरकाहा' पर बरतुहारी करय खातिर कियैक आयल छी? औ महराज, दुनिया मे वरक कोनो कमी छैक की? आब ई पाहुन सभ तँ चकित रहि गेलाह, सब एक-दोसराक मुंह देखय लगलाह। फेर ओहि मे सँ एक गोटे हिम्मत करैत पूछलनि— मुदा वर कें चरक तँ नहि फूटल छैक, तखन अपने सभ एना कियै बाजि रहल छी ? की हुनका सँ कोनो आराड़ि अछि की? गामक दोसर अधवयसु तखने बाजि उठल, हौ काका, कहलकै जे "बेटा-बेटी ककरो, घिढारी करय मंगरो"। तूँ कियै एहि मे बलधिंगरो बनैत छहक, हिनका सभ केँ जँ वैह वर पसिन्न छैक, तखन तोरा की? ओ अधवयसु लोटा सँ पानि ल' कुर्रा फेकैत बजलाह, हौ बाबू, इहो कहल जाइत छैक जे "जारी नै जंगल, बिगारी नै बियाह"। हम कथी लेल कथा मे भंगठी करबै। बस बात एतबे जे ई सभ कोनो खनदानी परिवारक लोक बुझेलाह। बेटीक बियाह लोक बड़ जतन आ सौख सँ करैत अछि। तखन ई लोक कहीं ठकाय नहि जाथि, तें हिनके भलाइ लेल कहल। जँ हिनका सभ केँ वैह पसिन्न छनि तँ बड़-बढ़िया।
पाहिन लोक मे सँ एक गोटे पूछलखिन— मुदा बाबू साहेब, वर के तँ कतहु चरक फूटल नहि देखाइत छैक तखन अहाँ कोना ई गप कहैत छियैक?
ओ अधवयसु जवाब देलखिन—अहाँ सभ कोना देखबै, कोनो देखार जगह पर चरक फूटल रहतैक तखन ने? हम सभ तँ ओकरा नेने सँ देखने छियै, ओकरा ओकर नानाक लसहरि लागल छैक। डारंक निच्चा झांपल अंग मे चरक फूटल छैक। खैर, अपने सभक जे विचार। पाइ अहांक, बेटी अहांक, हमरा की ? कथा हेतै तँ बरियातियो जेबाक अवसर भेटत। बाद मे ई लोक खोज-पुछारि कयलनि, तखन पता चललनि जे ओहि वर पर इहो सभ अपन कोनो रिश्तेदारक बेटीक कथा ल' के आयल छलाह मुदा बात नहि पटलनि, तें ओकरे ओलि सधेबाक लेल बियाह भंगठयबाक कोशिश क' रहल छलाह। तँ एहि तरहें देखल जा सकैछ जे कोना अपन दुश्मनी सधेबाक लेल लोक ककरो खराब नाम द' दैत छैक।
डर तँ एहि बातक अछि जे जाहि तरहें सोशल डिस्टेंसिंगक अवधारणा केँ बढ़ावा देल जा रहल अछि, ओ समाज मे भेदभाव केँ बढ़ा सकैत अछि आ एक अलगे तरहक दुश्मनीक भाव पैदा क' सकैत अछि। आब एखुनके एकटा उदाहरण लेल जाय—एहि कोरोनाक संकट काल मे अपना देशक मीडियाक अधिकांश हिस्सा एकटा खास कौमक किछु लोकक अज्ञानता अथवा मूर्खताक कारण ओहि पूरा समुदाय केँ सेहो लांछित करबाक कोशिश शुरू क' देने अछि। एहनो तरहक खबरि पढ़बा-सुनबा मे आयल जे अपनहि देशक कोनो खास क्षेत्रक लोक केँ, जकर मुंह-कान कने चीनक लोक सँ मिलैत-जुलैत छैक, 'कोरोना' कहि केँ संबोधित कयल गेल। हालांकि बाद मे एहन एकाध घटनाक खिलाफ कानूनी कारवाई सेहो भेल। इहो कोनो नुकायल बात नहि अछि जे शहरी भारतक लोक ग्रामीण लोक केँ, उच्च-संपन्न वर्गक लोक वंचित-गरीब लोक केँ बीमार मानैत अछि। जँ एहन नहि होइत, जँ गरीब-गुरबाक प्रति संपन्न लोकक मोन मे स्नेह आ सहयोगक भावना रहितै तँ लाखो लोक कें पैदल अपन गाम-घर जयबा लेल कियैक मजबूर हुअय पड़ितय! ई लसहरि बेमारी बहुत रास पूंजीपति वर्ग आ नियोक्ता सभक लेल वरदान बनि क' आयल आ ओ सभ सामाजिक दूरी बनेबाक नाम पर ऑफिस मे कम लोकक उपस्थितिक बना कें रखबाक आ व्यवसाय ठप हेबाक बहन्ने लोक छंटनीक अभियान जोर-शोर सँ शुरू क' देलक अछि।
सब सँ चिंताजनक बात तँ ई अछि जे ई जे सामाजिक दूरीक आह्वान कयल जा रहल अछि, तकर आबय बला दिन मे राजनीतिक-सामाजिक आ आर्थिक संरचना पर सेहो असरि पड़ि सकैत अछि। आ जँ ई भावना राजनीतिक-सामाजिक मनोविज्ञान पर स्थायी रूप सँ अपन कब्जा जमा लेलक आ एहि सामाजिक दूरीक मनोविज्ञान केँ जातिगत, धर्मगत आ राजनीतिक विरोधक आधार पर दुरुपयोग कयल जा लागल तँ हमरा सभक लोकतंत्र (जकर मूल भावना समता, समानता, न्याय, भाईचारा आदि अछि) पर एकर कतेक खराब प्रभाव पड़त, तकर कल्पनो धरि क' मोन सिहरि उठैत अछि।
अपना सभक समाज मे सब सँ अलग-थलग रहबाक नीक नहि मानल जाइत रहल अछि। तें एकटा फकरा सेहो प्रचलित अछि-"सभ छौंड़ी गाम पर घेघही लताम पर"। बहुत रास काज एहन अछि, जाहि मे सामूहिक सहयोग बहुत जरूरी होइत छैक। जँ ई सामाजिक अलगाव समाजक स्थायी भाव बनि गेल तँ ग्रामीण समाजक एकरस जिनगी मे उमंग-उल्लासक किछु क्षण उपलब्ध कराबय बला मेलाक की होयत। मेला-ठेला मे दस गोटे सँ भेंट-घांट होइत छैक, देश-दुनियाक गप-सरक्का होइत छैक, राजनीतिक मुद्दा पर एक सँ एक तर्क-वितर्क आ बहस होइत छैक, जाहि सँ निरक्षरो लोक मे राजनीतिक चेतना जन्म लैत छैक। ग्रामीण समाज एखनो बहुत हद धरि सामूहिक मनोरंजन लेल नाटक आ नाच पर निर्भर करैत अछि, भने घर-घर टीवी कियैक नहि पसरि गेल होउ। मुदा जे मजा गाम-समाजक संग नाटक-नाच देखबा मे अछि, जे एसगरे घर मे बैसिक' टीवी देखबा मे कहां अछि। नाच आ नाटक एहन प्रदर्शनकारी कला अछि, जाहि मे सामूहिक सहभागिता जरूरी अछि।
मुदा स्वास्थ्य संबंधी तेहन तरहक समस्या आबि तुलायल अछि, जे एकरो अनदेखी नहि कयल जा सकैत अछि। कहबियो छैक, जे हाय रे समांग दालि-भात। मने समांग अछि तँ मेहनत-मजूरी क' दालि-भात खा सकै छी, भने बहुत ऊंच मनोरथ पूर नहि क' सकी। तखन की कयल जाय? एतय हमरा एकटा पुरान धार्मिक कथा मोन पड़ैत अछि, जे नेनपन मे बुजुर्ग लोकनि सं सुनने रही। कथा एना अछि— जे एक बेर देवता आ दानव लेल एकटा भोजक आयोजन कयल गेल। दुनू वर्गक लेल अलग-अलग पंडाल बनल छलैक। मुदा एकटा शर्त ई रहै जे सब केँ एकटा पैघ चम्मच खयबा लेल देल गेल रहय। भोज जखन शुरू भेलै तँ दानव लोकनि टूटि पड़ल, मुदा चम्मच ततेक पैघ छलैक, जे भोजन मुंह मे जाय के बदला निच्चा खसि पड़ैत छलैक। ओम्हर देवता लोकनि देखलक जे चम्मच पैघ अछि, जाहि सँ अपना मुंह मे भोजन नहि जा सकैछ मुदा अनका तँ खुआओले जा सकैछ। तखन देवता लोकनि एक-दोसराक मुंह मे खुअबय लगलाह आ एहि तरहें परस्पर सहयोग सँ सुअदगर भोजनक आनंद ल' सकलाह। कहबाक तात्पर्य ई जे परस्पर सहयोगक भावना जँ हम सब राखी तँ एहू कठिन समय सँ पार पाओल जा सकैछ। अपन स्वास्थ्यक धियान रखैत जँ हम सभ अनको सुख-सुविधा आ जरूरतक धियान राखी तँ ई शारीरिक दूरी सामाजिक दूरी नहि बनि सकत आ हमसभ जिनगीक आनंद पहिने जकाँ उठा सकैत छी।
________________________


text:
ⓘ नेहा मेहता
नेहा मेहता भारतीय अभिनेत्री छी । ओ मुख्यतः तारक मेहता का उल्टा चश्मामे अंजली मेहताक भूमिकाक लेल जानल जाएत अछि । एहि वाहेक ओ स्टार प्लसक टेली चलचित्र भाभीमे मुख्य भूमिकाक लेल जानल जाएत अछि ।
1. अभिनय
नेहाल अभिनयक सुरुआत जी टिभीक कार्यक्रम डलर बहूसँ करलक । जेहिमे ओ वैशाली नामक किरदार निभेने छल । एकर बाद ओ स्टार प्लसक टेली चलचित्र भाभी मे सरोज नामक एक मुख्य किरदार निभेलक । हुनकर सबसँ लोकप्रिय टेली चलचित्र तारक मेहताका उल्टा चस्मा सेहे रहल ।
2. टेली चलचित्र
- डलर बहू - वैशाली
- देस में निकला होगा चाँद - हीर यश दीवान नकली गुनगुन
- रात होने को है - कौशिक
- वाह वाह क्या बात है - स्वयं
- सौ दादा सासु न - अनुराधा गुजरती भाषा में
- भाभी - सरोज
- तारक मेहता का उल्टा चश्मा - अंजली तारक मेहता


text:
लहँ
नेपालक वि.सं. २०६८ क जनगणना अनुसार लहँक जनसङ्ख्या ६,३४३ अछि । जाहिमे १,११२ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ३,१९० आ महिलाक सङ्ख्या ३,१५३ रहल अछि ।
नायकबाडा
नेपालक वि.सं. २०६८ क जनगणना अनुसार नायकबाडाक जनसङ्ख्या ६,०७७ अछि । जाहिमे १,०४५ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ३,०७३ आ महिलाक सङ्ख्या ३,००४ रहल अछि ।
सक्ला
नेपालक वि.सं. २०६८ क जनगणना अनुसार सक्लाक जनसङ्ख्या ६,192 अछि । जाहिमे १,०३१ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ३,१३० आ महिलाक सङ्ख्या ३,०६२ रहल अछि ।
जुंगाथापाचौर
नेपालक वि.सं. २०६८ क जनगणना अनुसार जुंगाथापाचौरक जनसङ्ख्या ५,३३३ अछि । जाहिमे ८२९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,७३६ आ महिलाक सङ्ख्या २,५९७ रहल अछि ।
धुन्चे
नेपालक वि.सं. २०६८ क जनगणना अनुसार धुन्चेक जनसङ्ख्या २,७४४ अछि । जाहिमे ७१४ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,४७५ आ महिलाक सङ्ख्या १,२६९ रहल अछि ।
दह,जाजरकोट
नेपालक वि.सं. २०६८ क जनगणना अनुसार दह,जाजरकोटक जनसङ्ख्या ४,९९५ अछि । जाहिमे ८६३ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,५११ आ महिलाक सङ्ख्या २,४८४ रहल अछि ।
डाँडागाउँ, रसुवा
नेपालक वि.सं. २०६८ क जनगणना अनुसार डाँडागाउँ, रसुवाक जनसङ्ख्या २,१८६ अछि । जाहिमे ४७९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,०३३ आ महिलाक सङ्ख्या १,१५३ रहल अछि ।
टिमुरे
नेपालक वि.सं. २०६८ क जनगणना अनुसार टिमुरेक जनसङ्ख्या ४२३ अछि । जाहिमे १३० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २१३ आ महिलाक सङ्ख्या २१० रहल अछि ।
गोल्जुङ
नेपालक वि.सं. २०६८ क जनगणना अनुसार गोल्जुङक जनसङ्ख्या ९७२ अछि । जाहिमे २६९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ४७१ आ महिलाक सङ्ख्या ५०१ रहल अछि ।
ठूलोगाउँ
नेपालक वि.सं. २०६८ क जनगणना अनुसार ठूलोगाउँक जनसङ्ख्या १,३५६ अछि । जाहिमे ३१७ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ६३६ आ महिलाक सङ्ख्या ७२० रहल अछि ।
चिलिमे
नेपालक वि.सं. २०६८ क जनगणना अनुसार चिलिमेक जनसङ्ख्या १,३७८ अछि । जाहिमे ३४० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ६८५ आ महिलाक सङ्ख्या ६९३ रहल अछि ।
जौलीपोखरी
नेपालक जनसंख्या २०६८ क अनुसार जौलीपोखरी गाउँ विकास समितिक जनसंख्या ४४७० अछि तहिमे पुरुषक जनसँख्या १,८६८ आर महिलाके जनसँख्या २,६०२ अछि तहिना घरधुरीके संख्या ९३३ अछि ।
अरेश
नेपालक जनसंख्या २०६८ क अनुसार अरेश गाउँ विकास समितिक जनसंख्या ४०६६ अछि तहिमे पुरुषक जनसँख्या १,८३३ आर महिलाके जनसँख्या २,२३३ अछि तहिना घरधुरीके संख्या ७१६ अछि ।
तालावाङ
नेपालक जनसंख्या २०६८ क अनुसार तालावाङ गाउँ विकास समितिक जनसंख्या ५,१८० अछि तहिमे पुरुषक जनसँख्या २,३५० आर महिलाके जनसँख्या २,८३० अछि तहिना घरधुरीके संख्या १,०४८ अछि ।
झेनाम
नेपालक जनसंख्या २०६८ क अनुसार झेनाम गाउँ विकास समितिक जनसंख्या ५,५१६ अछि तहिमे पुरुषक जनसँख्या २,४०४ आर महिलाके जनसँख्या २,७६५ अछि तहिना घरधुरीके संख्या १,०६२ अछि ।
जैमाकसला
नेपालक जनसंख्या २०६८ क अनुसार जैमाकसला गाउँ विकास समितिक जनसंख्या ३,०२० अछि तहिमे पुरुषक जनसँख्या १,४१८ आर महिलाके जनसँख्या १,६०२ अछि तहिना घरधुरीके संख्या ५८० अछि ।
लोहारपट्टी
लोहारपट्टी नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार लोहारपट्टीक जनसङ्ख्या ८,२४६ अछि।
जेलवाङ
नेपालक जनसंख्या २०६८ क अनुसार जेलवाङ गाउँ विकास समितिक जनसंख्या २,८९६ अछि तहिमे पुरुषक जनसँख्या १,३८१ आर महिलाके जनसँख्या १,५१५ अछि तहिना घरधुरीके संख्या ५१० अछि ।
बिजलपुरा
बिजलपुरा नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार बिजलपुराक जनसङ्ख्या ८,१८८ अछि।
जिनावाङ
नेपालक जनसंख्या २०६८ क अनुसार जिनावाङ गाउँ विकास समितिक जनसंख्या ५,१५६ अछि तहिमे पुरुषक जनसँख्या २२९६ आर महिलाके जनसँख्या २,८६० अछि तहिना घरधुरीके संख्या ९७९ अछि ।
रामगोपालपुर
रामगोपालपुर नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार रामगोपालपुरक जनसङ्ख्या १२,०३७ अछि।
धिरापुर
धिरापुर नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार धिरापुरक जनसङ्ख्या ९,५५० अछि।
सोनमा
सोनमा नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार सोनमाक जनसङ्ख्या ९,१२२ अछि।
सुगा भवानीपट्टी
सुगा भवानीपट्टी नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार सुगा भवानीपट्टीक जनसङ्ख्या ६,७९८ अछि।
सिंग्याही
सिंग्याही नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार सिंग्याहीक जनसङ्ख्या ८,२७४ अछि।
एकरहिया
एकरहिया नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार एकरहियाक जनसङ्ख्या ९,९५८ अछि।
धमौरा
धमौरा नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार धमौराक जनसङ्ख्या १४,२५० अछि।
मनरा
मनरा नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार मनराक जनसङ्ख्या ६,९२५ अछि।
मटिहानी
मटिहानी नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार मटिहानीक जनसङ्ख्या ९,६९४ अछि।
बलवा
बलवा नेपालक मध्यमाञ्चल विकास क्षेत्र, जनकपुर अञ्चलक महोत्तरी जिलामें अवस्थित गाउँ विकास समिति छी। वि.स. २०६८ क जनगणना अनुसार बलवाक जनसङ्ख्या 4,५७७ अछि।
मुछोक
मुछोक नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार मुछोकक जनसङ्ख्या ३,७७९ अछि।
हर्भी
हर्भी नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार हर्भीक जनसङ्ख्या ३,४५० अछि।
पन्द्रुङ
पन्द्रुङ नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार पन्द्रुङक जनसङ्ख्या २५२४ अछि।
घ्याल्चोक
घ्याल्चोक नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार घ्याल्चोकक जनसङ्ख्या ५९५२ अछि।
गुम्दा
गुम्दा नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार गुम्दाक जनसङ्ख्या २३०३ अछि।
काशीगाउँ
काशीगाउँ नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार काशीगाउँक जनसङ्ख्या १८३७ अछि।
बगुवा
बगुवा नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार बगुवाक जनसङ्ख्या १९६५ अछि।
स्वारा
स्वारा नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार स्वाराक जनसङ्ख्या ३,७१३ अछि।
चुम्चेत
चुम्चेत नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार चुम्चेतक जनसङ्ख्या ५८९३ अछि।
ताकुकोट
ताकुकोट नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार ताकुकोटक जनसङ्ख्या ३,८६९ अछि।
घ्याचोक
घ्याचोक नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार घ्याचोकक जनसङ्ख्या १९९७ अछि।
थालाजुङ
थालाजुङ नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार थालाजुङक जनसङ्ख्या २,७२५ अछि।
बोर्लाङ
बोर्लाङ नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार बोर्लाङक जनसङ्ख्या ५०४४ अछि।
सिम्जुङ
सिम्जुङ नेपालक पश्चिमाञ्चल विकास क्षेत्र, गण्डकी अञ्चलक गोर्खा जिलामें अवस्थित गाउँ विकास समिति छी। वि.स. २०६८ क जनगणना अनुसार सिम्जुङक जनसङ्ख्या ३,७१५ अछि।
कंकालिनी मन्दिर
कंकालिनी मन्दिर सप्तरी जिलाक राजविराजसँ पूर्वी क्षेत्र भारदह गाउँ विकास समितिमे पडएत अछि । कंकालिनी मन्दिरमे मनोकामना पूरा करै वाला शक्तिपीठमे सँ एक पीठ मानल गेला कारणे नेपाल आर भारतक आमजनमानसक बड्का आस्था रहल अछि । एहि मन्दिरमे हिन्दुसभक महान पर ...
नाम्चे बजार
नाम्चे बजार नेपालक एक प्रमुख पर्यटकीय क्षेत्र मध्येएक छी । सगरमाथाक प्रवेशद्वारक नामसँ चिनल नाम्चे बजारमे सब दिन पर्यटकक भिड लागेत अछि । नाम्चे बजार सोलुखुम्बु जिलामे परैत अछि ।
गोक्यो
गोक्यो नेपालक हिमालयमे अवस्थित सोलुखुम्बु जिलाक खुम्जुङ गाउँ विकास समितिक एकटा छोट गाम छी । ई गाम गोक्यो रीक नजदिक आ गोक्यो तालक पूर्वी छोपर अछि । ई ठाम समुद्री सतह सँ ४,७५० मिटरक उचाईपर अवस्थित अछि ।
अमरगढी नगरपालिका
अमरगढी नगरपालिका नेपालक सुदूरपश्चिमाञ्चल विकास क्षेत्र महाकाली अञ्चलक डडेलधुरा जिलाम अवस्थित गाउँ विकास समिति छी। ऐतिहासिक किल्ला अमरगढीको काखमा रहल डडेलधुरा बजार जे डडेलधुरा जिलाक सदरमुकाम सेहो छी, तहिना ई नगरपालिकाक नामाकरण राष्ट्रिय बिभुती अमर ...
कैलपाल बाबा मन्दिर
श्री कैलपाल बाबा मन्दिर बैतडी जिला, कैलपाल गाविसक प्रमुख मन्दिर छी । कौलपाल बाबाक नामसँ कैलपालगाविसक नामाकरण कएल गेल अछि । ई मन्दिर वडा नं.४ किम्तोली क्षेत्रमे अवस्थित अछि ।
बडिमालिका
बडिमालिका नेपालक प्रमुख मन्दिरसभमे एक छी स्थान सेती अञ्चलको बाजुरा जिलामा परैत अछी । बडिमालिकामे भगवतीक मन्दिर अछी । अत प्रति बर्ष मालिका चतुर्दशीक दिन मुख्य पूजा होइत अछि । बडिमालिकामा २ वटा पूजारीसभ पूजा करैत अछी। ई मध्य १ गोट कालिकोटसं आवैत अछ ...


text:
कोलकाता केँ मिथिलाक तीर्थ, मिनी मिथिला आदि कहल गेल अछि. आ से कोलकाता एखनो अपन एहि पदवी केँ जोगा क' रखने अछि.
कोलकाता महानगरी ओ लगपासक रिसड़ा, बेलूड़, कोन्नगर, लिलुआ, हावड़ा, नैहट्टी आदि मे मैथिल सभक प्रायः सोड़हि भरि संस्था एखनो भाषा, साहित्य, संस्कृति, रंगकर्म, समाजसेवा आदि विभिन्न गतिविधि मे लागल रहैए. 3-3 गोट मैथिली पत्रिकाक प्रकाशन होइए. प्रबोध साहित्य सम्मानक जड़ि एतहि अछि.
कविता, गीत, गजल, लघुकथा, कथा, निबंध, बाल साहित्य, लोकरुचिक विज्ञान लेखन आदि पर गम्हीरताइ सँ काज होइए. शोधकार्य सेहो विभिन्न रूपेँ भऽ रहल अछि. माने कोलकाता एखनो खूब सक्रिय अछि आ से सौंसे देशक मैथिल समाज तकरा मानितो अछि.
एहि मान्यताक प्रमाण अछि एहि बर्ख 2017 मे कोलकाताक रचनाकार ओ मैथिलीसेवी लोकनि केँ भेटल सम्मान ओ पुरस्कार.
एहि सम्मान ओ पुरस्कार पर एक नजरि:
> मैथिली साहित्यिक एवं सांस्कृतिक समिति, मधुबना द्वारा श्री लक्ष्मण झा सागर केँ सम्मान तथा रूपेश त्योंथ केँ नवहस्ताक्षर पुरस्कार
> साहित्य अकादेमी द्वारा चंदन कुमार झा केँ युवा पुरस्कार
> चेतना समिति द्वारा राम लोचन ठाकुर केँ यात्री चेतना पुरस्कार तथा योगेन्द्र पाठक वियोगी केँ सुलभ समाज सेवा पुरस्कार
> विद्यापति सेवा संस्थान द्वारा किशोरीकान्त मिश्र केँ मिथिला विभूति सम्मान एवं
> मैलोरंग द्वारा रंजीत कुमार झा केँ श्रीकान्त मंडल सम्मान
— मिथिलेश कुमार झा


text:
लेख – आध्यात्मिक अध्ययनक आधार पर मिथिलाक सम्पूर्ण परिचय
– प्रवीण नारायण चौधरी
कि अहाँ ओहि मिथिला सँ छी जतय स्वयं जगदम्बा जानकी अवतार लेलनि?
पराम्बा जानकी मिथिला धरा सँ अवतार लेलनि,
हमरो जन्म एहि धराधाम मे भेल,
तैँ ‘जानकी’, ‘किशोरी’, ‘जनकलली’ हमर बहिन छथि!
मिथिलाक रीत-रेबाज आ लोकरीति-संस्कृति
याज्ञवल्क्य समान विज्ञ सर्जक
संहिता सँ जीवनमार्ग केर देखौनिहार,
कपिल समान सांख्य दर्शन विज्ञ,
गौतम समान नैय्यायिक सूत्र देनिहार,
जैमिनी समान मीमांसा सिखौनिहार,
स्वयं जनक समान विदेह राजाक हम प्रजा,
समस्त मैथिलीभाषी ‘मैथिल’ –
जानकी केँ बहिन मानि भ्रातृवत् छी।
जखन मिथिलाक परिचिति केँ एना बुझैत छी..
“मिथिलेति त्रिवर्णीयं श्रुतितोऽपि गरीयसी।
मकारो विश्वकर्त्ता च थकार: स्थितिपालक:॥
लकारो लयकर्त्ता वै त्रिमात्रा शक्तयोऽभवत्।
प्रणवेन समंविद्धि सर्वाधौध निवारणम्॥”
“मिथिला शब्द मे जे तीनवर्ण अछि,
ओहि मे मकारक अर्थ ब्रह्मा,
लकार लयकर्त्ता रुद्र मानल गेल छथि।
आर, एहि तीन ‘म’ ‘थ’ ‘ल’ संग
जे ‘त्रिमात्रा’ ‘इ’ ‘इ’ ‘आ’ लागल य
ओ ‘शक्ति’ यानि सरस्वती, लक्ष्मी, पार्वती थिकीह।
ई शब्द वेदक ॐ-कार बोधक हेबाक कारण
सम्पूर्ण पाप-ताप केर संहारकर्त्ता थिक।”
“इमे वै मिथिलाराज आत्मविद्या विशारद:।
योगेश्वर प्रसादेन द्वन्द्वर्मुक्ता गृहेष्वपि॥”
श्रीमद्भागवत केर ई वाक्यांश केँ शिरोधार्य कय
पराम्बा जानकीक ध्यान धरैत,
वृहद् विष्णुपुराण केर वचन मुताबिक,
आत्मविद्याश्रयी हम मैथिल राजा जनकक प्रजा,
“जानकी स्वयं वेदमाता, जानकी त्रिकोणात्मिका।
जानकी विन्दुरूपा च सर्वं विद्या समन्विता॥”
सुभद्राहरणं श्रीकृष्णस्य मिथिलागमनं तत्र बहुलाश्वश्रुतदेवयोः सद्मनि सकृदेव प्रवेशः –
शुक्लां ब्रह्मविचारसारपरमामाद्यां जगद्व्यापिनीं
वीणापुस्तकधारिणीमभयदां जाड्यान्धकारापहाम्।
हस्ते स्फटिकमालिकां विदधतीं पद्मासने संस्थितां
वन्दे तां परमेश्वरीं भगवतीं बुद्धिप्रदां शारदाम्॥
मा सरस्वतीक चरणकमल मे बेर-बेर प्रणाम करैत एकटा छोट संस्मरण लिखय लेल चाहब। एहि संस्मरण यात्रा पर पाठक वर्ग केँ आनबाक एकमात्र उद्देश्य यैह अछि जे हमरा लोकनिक उद्गमविन्दु (मातृभूमि) मिथिला एक सिद्धक्षेत्र केर रूप मे प्रचलित रहल अछि आर हम सब कोन हिसाबे मैथिल छी। मैथिल कथमपि कोनो खास जाति या वर्ग या समुदाय लेल नहि, अपितु मनुस्चरित केर एक सर्वश्रेष्ठ रूप मे सुपरिभाषित अछि। आउ बुझबाक प्रयत्न करी।
विष्णुपुराण मे वर्णित निमि-चरित्र तथा निमि-वंशक वर्णन करैत चतुर्थ अंशक पाँचम अध्याय, श्लोक ३२-३४ मे श्री पराशर द्वारा निर्णय देल गेल अछि:
कृतौ सन्तिष्ठतेऽयं जनकवंश:॥३२॥
प्रायेणैते आत्मविद्याश्रयिणो भूपाला भवन्ति॥३४॥
कृति नामक राजा मे जनकवंश केर समाप्तिक घोषणा कैल गेल अछि। इक्ष्वाकुपुत्र निमि सँ प्रारंभ मिथिलाक मैथिल भूपालगण केर पूर्ण चर्चा मे निमि द्वारा एक सहस्रवर्षमे समाप्त होवयवला यज्ञ केर आरम्भ सँ अन्त धरिक समस्त वर्णन, वसिष्ठ द्वारा निमि केँ शाप देबाक बात, पुन: निमि द्वारा वसिष्ठकेँ शाप, ऋत्विगण केर प्रार्थना पर दुनू केँ वरदान देबाक लेल देवगण द्वारा स्वीकृति, निमि द्वारा शरीर छोडबाक कष्टकेँ सब सऽ दु:सह दु:ख मानि पुन: शरीर ग्रहण करबा सँ मना कय देबाक प्रसंग, तदोपरान्त हुनकहि शरीरकेँ शमीदण्ड (अरणि) सँ मथैत एक बालक केर जन्म, विदेह सँ वैदेहक उत्पत्ति रूप मे नामकरण, मन्थन सँ उत्पत्ति हेतु अन्य नाम ‘मिथि’ आ हुनका द्वारा शासित भूमण्डल केर नाम ‘मिथिला’ मानल गेल अछि।
तदोपरान्त भूपालमण्डल एहि क्रम मे वर्णित अछि:
मिथि – उदावसु – नन्दिवर्धन – सुकेतु – देवरात – बृहदुक्थ – महावीर्य – सुधृति – धृष्टकेतु – हर्यश्व – मनु – प्रतिक – कृतरथ – देवमीढ – विबुध – महाधृति – कृतरात – महारोमा – सुवर्णरोमा – ह्रस्वरोमा – सीरध्वज – भानुमान् – शतद्युम्न – कृति – अञ्जन – कुरुजित् – अरिष्टनेमि – श्रुतायु – सुपार्श्व – सृञ्जय – क्षेमावी – अनेना – भौमरथ – सत्यरथ – उपगु – उपगुप्त – स्वागत – स्वानन्द – सुवर्चा – सुपार्श्व – सुभाष – सुश्रुत – जय – विजय – ऋत – सुनय – वीतहव्य – धृति – बहुलाश्व – कृति।
मूल मनन योग्य पाँति अछि – इत्येते मैथिला:। प्रायणैते आत्मविद्याश्रयिणो भूपाला भवन्ति।
अर्थात् ई समस्त मैथिल भूपालगण छथि। प्राय: ई समस्त राजा लोकनि ‘आत्मविद्या’ केँ आश्रय देबयवला छथि।
तऽ एहि लेख मे हमर ध्यान ओहि विन्दु पर जाइत अछि जे आब जखन कलियुग आबि गेल अछि, युगकालीन परिवर्तन मे मैथिल कतय छथि। मिथिला किऐक हेरायल-भोथियायल अछि। समाधान लेल विष्णुपुराण केर चतुर्थ अंशक अध्याय २० जतय कुरु वंशक चर्चा उपरान्त अध्याय २१ मे भविष्य मे होवयवला इक्ष्वाकुवंशीय राजा केर चर्चा शुरु भेल अछि। अध्याय २३ आर २४ पर विशेष ध्यानाकर्षण भऽ रहल अछि। अध्याय २३ मे मगधवंशीय राजा द्वारा भूमण्डल पर शासनक चर्चा अछि। अध्याय २४ मे कलियुग मे आर के सब राज्य संचालक भूपालगण हेता तिनकर विषय मे भविष्यवाणी अछि। कलियुगी राजा व प्रजाक आचरण पर नीक प्रकाश देल गेल अछि। आर अन्त मे कल्कि अवतार भेला उपरान्त पुन: धर्माचरण केर प्रतिष्ठापन होइत सूर्य, वृहस्पति आ चन्द्रमा पुष्य नक्षत्र मे एक संगे एके राशि मे अबिते सत्ययुग केर प्रारम्भ होयत कहल गेल अछि। हम पाठक सँ अनुरोध करय लेल चाहब जे एहि समस्त अध्याय पर अपन स्वाध्यायकेँ जरुर केन्द्रित करैथ आ स्वयं निर्णय करैत जातीय अभिमान सँ नितान्त दूर निज मानवीय कर्म सँ अपनाकेँ मुक्त बनबैथ।
स्मृति मे रहय, मैथिलक सन्तान सदिखन ‘आत्मविद्या’ केँ आश्रयदाता रहला अछि। माता सरस्वतीक कृपा एतय बनल रहय, मिथिलाक सन्तान केँ बिहारी खिचडी सँ बर्बाद कैल जा रहल अछि, एहि पर वर्तमान कलियुगी भूपालगण केर ध्यानकेन्द्रित हो तथा सबहक आभूषण विद्याकेँ पुनर्स्थापित कैल जाय।


text:
ⓘ महाशिला गाउँपालिका
महाशिला गाउँपालिका पर्वत जिलामे अवस्थित अछि । वि.स. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद पर्वत जिलामे साविकक होश्राङ्दी, भोक्सिङ, बालाकोट, पाखापानी, लुङ्खुदेउराली, कुर्घाक ७ आ ८ वडासभ, तथा फलामखानी गाउँ विकास समितिसभके मिलाए महाशिला गाउँपालिका बनाएल गेल अछि महाशिला गाउँपालिकाक कूल जनसंख्या ९,८५७ रहल अछि । महाशिला गाउँपालिकाक कूल क्षेत्रफल ४९.३८ वर्गकिलोमिटर रहल अछि । ई गाउँपालिकाके ६ वडामे विभाजन कएल गेल अछि । ई गाउँपालिकाक सिमाना पूर्वमे स्याङ्जा जिला, पश्चिममे विहादी गाउँपालिका, उत्तरमे फलेवास नगरपालिका तथा दक्षिणमे पैयूं गाउँपालिका धरि फैलल अछि ।


text:
भिभ रिचर्ड्स
सर इसाक भिभियन एलेक्जेन्डर रिचर्ड्स, केजिएन, ओबिई (जन्म - ७ मार्च १९५२ सेन्ट जोन, एन्टिगुआ) वेस्ट इन्डिजक पूर्व क्रिकेटर छी। क्रिकेट जगतमे एकर दोसर नाम भिभियन या, भिभ आ किङ्ग भिभ[१]क रूपमे अधिक लोकप्रिय नाम सँ जानल जाइत अछि, रिचर्ड्सके १०० सदस्यसभक विशेषज्ञ प्यानल बीसम शताब्दीक पाँच महान खेलाडीसभक सूचीमे शामिल केनए अछि, ई सूचीमे भिभियन रिचर्ड्सक छोडि सर डोनाल्ड ब्रेडम्यान, सर गैरीफील्ड सोबर्स, सर जैक हब्स आ महान लेग स्पिनर शेन वार्नक नाम सेहो शामिल छल।[२] फरवरी २००२ मे क्रिकेटक बाइबल कहल जाइवला क्रिकेट पत्रिका विजडनद्वारा भिभियन रिचर्ड्सक एक पारीके एकदिवसीय अन्तर्राष्ट्रिय क्रिकेटक सर्वश्रेष्ठ इनिङ्ग घोषित कएल गेल।[३] ओहि वर्ष दिसम्बरमे विजडन हुनका वनडे क्रिकेटक सर्वकालीन आ टेस्ट क्रिकेटक तीन महान बल्लेबाजसभमेसँ एक घोषित केलक, सवा सौ सालक क्रिकेट इतिहासमे मात्र दुई बल्लेबाज सर डन ब्रेडम्यान आ भारतक सचिन तेन्दुलकरक स्थान हुनकासँ उपर आकल गेल अछि।[४]
व्यक्तित्व आ खेल शैली[सम्पादन करी]
रिचर्ड्स दाहिना हाथक एक आक्रामक बल्लेबाज छल, जे गेन्द पर बहुतेक शक्तिसँ प्रहार करैत छल, एकर वाहेक ओ स्लिपक बढिया क्षेत्ररक्षक आ उपयोगी अफ स्पिनर छल। क्रिकेट इतिहासमे हुनका एक एहन बल्लेबाजक रुपमे जानल जाइत अछि, जे कोनो भी तरहक आक्रामणक धज्जी उड़ाबैमे महारत रखैत छल, पूर्व क्रिकेटर, हुंकार समकालीन, क्रिकेट पत्रकार आ ई खेलक प्रशंसक[५][६] सब रिचर्डसके असाधारण प्रतिभा भेल क्रिकेटर बतौने अछि, रिचर्डसक आक्रमकताक अन्दाज एहिसँ लगाएल जा सकैत अछि कि अपन सत्रह सालक लम्बा क्रिकेट करियरक दौरान ओ कहियो ब्याटिङ्ग करैतकाल हेल्मेटक प्रयोग नै केलक।[५][६][७] [८]
व्यक्तिगत जीवन[सम्पादन करी]
रिचर्ड्सक विवाह मरियमसँ भेल, जाहिसँ हुनका दुई सन्तान भेल, एक मातारा रिचर्ड्स जे अखन टोरन्टो, क्यानाडामे अछि आ दूसर माली रिचर्ड्स, जे प्रथम श्रेणी क्रिकेटर सेहो छी। भारतीय अभिनेत्री नीना गुप्ताक[९] साथ सेहो हुनकार सम्बन्ध रहल अछि, जाहिसँ हुनका एक बेटी मसाबा गुप्ता अछि।[१०] (जन्म: 1989).[११]
सन् १९९९ मे क्रिकेटमे अमूल्य योगदानकै देखैत हुनका एन्टिगुआक राष्ट्रिय नायक घोषित कएल गेल आ हुनका अर्डर अफ द नेशनल हिरोक उपाधिसँ सम्मानित कएल गेल।[१२]
सन्दर्भ[सम्पादन करी]
- ↑ Rajan, Sanjay (७ फ़रवरी २००३), "Greatest batsman: Viv Richards", द हिन्दू, अन्तिम पहुँच २२ सितंबर २००९।
- ↑ "Wisden's cricketers of the century", BBC News, ५ अप्रैल २०००, अन्तिम पहुँच २२ सितंबर २००९।
- ↑ "Richards, Gilmour top Wisden ODI list", rediff.com, १५ फ़रवरी २००२, अन्तिम पहुँच २२ सितंबर २००९।
- ↑ "Tendulkar second-best ever: Wisden", rediff.com, १४ दिसम्बर २००२, अन्तिम पहुँच २२ सितंबर २००९।
- ↑ ५.० ५.१ "Player Profile: Sir Viv Richards", Cricinfo, अन्तिम पहुँच २२ सितंबर २००९।
- ↑ ६.० ६.१ "Five cricketers of the century: Sir Vivian Richards", Wisden, अन्तिम पहुँच २२ सितंबर २००९।
- ↑ Daffey, Paul (१ जनवरी २००५), "The Ten", The Age, अन्तिम पहुँच २२ सितंबर २००९।
- ↑ BBC News, १ नवम्बर २००६ http://news.bbc.co.uk/sport1/hi/cricket/test_match_special/presenter_profiles/default.stm
|url=शीर्षक नै (सहायता), अन्तिम पहुँच २७ मई २०१०।
- ↑ विमला पाटिल सांस: ए ब्रेथ ऑफ फ्रेश एयर द ट्रिब्यून - 28 फ़रवरी 1999
- ↑ मसाबा [१]
- ↑ नंदकुमार मरार सानिया इज इन आइकॉन फॉर इंडियन स्पोर्ट: मसाबा द हिन्दू - 24 फ़रवरी 2005
- ↑ क्रिकइन्फो - एटिगुआं गवर्नमेंट बेस्टोज नाइटहुड ऑन भिभियन रिचर्ड्स (4 जनवरी 1999)
बाह्य लिङ्क[सम्पादन करी]
- एन्टिगुआ नेशनल हिरो
- खेलाडी प्रोफाइल: भिभ रिचर्ड्स क्रिकइन्फोसँ
- इन्टरनेट चलचित्र भण्डारणमे भिभ रिचर्ड्स


text:
गजल आ गीत मे अंतर की छै? मात्र एक अक्षर के । गीत आ गजल दूनू गाओल जाइ छै । जँ ध्वनीक तुक {राइम्स } सभ पाँति मे मिलैत रहत त' गीत वा गजल दूनू सुनै मेँ बेशी नीक लागै छै । मुदा गीत मे राइम्स नहियो हेतै त' चलतै मुदा गजल मेँ प्राय: पाँति संख्याँ 1 ,2,आ तकरा वाद 4 ,6 , 8 , 10 . . . मे हेवाक चाही । गीत मे कतेको पाँति के बाद फेर सँ मुखरा दोहराओल जाइ छै मुदा गजल मे प्राय: तुकान्त वाला पाँति बाद कहल जाइ छै । गजल कम सँ कम 10 टा पाँतिक होइ छै जकरा 2-2 पाँति के रूप मे बाँटि क शेर कहल जाइ छै । । जहिना गीतक शास्त्र व्याकरण होइ छै{सा रे ग . . .} तहिना गजलक व्याकरण होइ छै । जहिना शास्त्रीय गायण मे राग होइ छै तहिना गजल मे बहर होइ छै । जहिना गीत कोनो ने कोनो ताल . राग . मे होइ छै तहिना गजल कोनो ने कोनो बहर मे होइ छै । । आब कहू गीत आ गजल मे अंतर की?
नवका गायक त' गीतक टाँग -हाथ तोड़ि क' गाबै छथि । दू तीन टा शब्द के एकै साथ जोड़ि क' गाबैत छथि बूझू जे फेविकाँल सँ साटि देने होइ । जहिना गीत मे कोनो तरहक चिन्हक {कोमा ,फूल स्टाँप , आदि} के मोजरे नै दै छथि । ओहिना
गजल मे कोना पाँति मे कोनो चिन्ह{. , ? आदि} नै देल जाइ छै ।मात्र अपन नामक आगू पिछू {" "} चिन्ह लगा सकै छी ।
आब एना किए कैएल जाइ छै से नै पूछू ? अपने सोचू ने गीते जकाँ गजलो के त' गाओल जाइ छै ।
आ आब कहू गीत आ गजल मे अंतर की?
हमर एकटा मित्र गजलक बारेमे पुछलनि तँ कहलिअन्हि----
गजलक मे आबै वला किछु शब्द के देखू ।
1} शेर- शेर दू पाँतिक होइत अछि आ अपना आप मे सदिखन पूर्ण भाव दै अछि आ आन पाँति सँ स्वतंत्र रहैत अछि ।
2} गजल- कम सँ कम पाँच टा शेरके जँ किछु तुकान्तक सँग एक ठाम राखल जाए त' ओ गजल बनै छै । एकटा गजल मे एकै रंग तुकान्त हेवाक चाही ।
3} रदीफ- गजल पहिल शेर के अंतीम सँ देखू जँ कोनो एहन शब्द जे शेरक दूनु पाँति मे काँमन होइ त' ओकरा गजलक रदीफ कहबै ।
आइ चलू संगे प्रेम गीत गेबै प्रिय
एकटा प्रेमक महल बनेबै प्रिय
एहि शेर मे "प्रिय "दुनू पाँति मे अछि तेँए एकर रदीफ भेल" प्रिय" ।
आब गजलक सब शेरक दोसर पाँति मे इ रदीफ रहबाक चाही इ अनिवार्य अछि ।
4} काफिया - काफिया मने मोटा मोटी तुकान्त{राइम्स} बूझू । जँ बाजै मे एकै रंग ध्वनी बूझना जाइ यै त' ओ भेल काफिया । काफियाक तुक ओहि शब्दक अंतीम सँ पता लागै छै । जे तुकान्त गजलक पहिल पाँति मे अछि सेह आन सब पाँति मे हेवाक चाही । मतलब जे गजलक पहिल शेरक दुनू पाँति मे आ आन शेरक दोसर पाँति मेँ ।
काफिया- जेना - जेबै . खेबै . नहेबै { ऐ मे "एबै" तुकान्त भेल
गमला . राधा . चेरा . केरा {एहि मे तुकान्त "आ" भेल}
हेतै , खेबै . झेलै {ऐ मे तुकान्त"ऐ" भेल}
रोटी , हाथी . रेती{ऐ मे "ई" भेल}
झोरी . बोरी {ऐ मे"ओरी" भेल}
एनाहिते और सब मे काफिया {तुकान्त }बनत ।
गजल पहिल शेर मे रदीफ आ काफिया क्रमश: पाँतिक अंतीम सँ अनिवार्य रूप सँ हेबाक चाही । आ आन शेरक दोस पाँति मे सेहो रदीफ आ काफिया क्रमश: अंतीम सँ हेएत ।
5} मतला- गजल पहिल शेर जेकर दूनू पाँति मे रदीफ आ काफिया क्रमश: अंतीम सँ होइ एकरा मतला कहल जेतै ।
चाँद देखलौ त' सितारा की देखब
अन्हारक रूप दोबारा की देखब
प्रेमक सागर मे बड नीक लागै
डुब' चाहै छी त' किनारा की देखब
एहि मे पहिल शेरक दुनू पाँति मे काँमन "की देखब" अछि तेँए इ एहि गजलक रदीफ भेल आ रदीफक पहिले देखू , दूनू पाँति मे "सितारा "आ "दोबारा " छै एकर तुकान्त भेल "आरा" तेँए इ भेल काफिया । आब दोसर शेरक दोसर पाँति मे देखू । रदीफ "की देखब" आ तुकान्त "आरा " के संग शब्द "किनारा " अछि । । आब एहि गजलक सब शेरक दोसर पाँति मे अंत सँ रदीफ "की देखब "
आ काफिया "आरा"
तुकान्तक संग हेबाक चाही ।
तुकान्तक पाता शब्दक अंत सँ चलै छै ।
6} मकता-- गजल अंतीम शेर जै मे शाइर अपन नामक प्रयोग करै छथि ओहि गजलक मकता कहल जाइ छै ।
मेघक डरे चान नै बहरायल
नै औता "अमित" नजारा की देखब
इ भेल मकता ।
शाइर अपन सब शेर मे अपन एकै टा नामक प्रयोग करैथ । जेना हम पहिल गजल सँ"अमित" लिखै छी त' आब कतौ "मिश्र " नै लिख सकै छी ।
वेश त' एते देखू आ लिखू । और कनेटा बात छुटल अछि जे अहाँ सब जानैत छी । वर्ण वला बात । त ' आब लिखू किछ नीक गजल
किछु दिन पूर्व हमरे सन एकटा बिन पढ़ल लिखल गीतकार सँ भेट भेल ।हमरे जकाँ हुनको रचना लोकक माँथ पर द निकैल जाइ छलै । खैर ओ हमरा बतेलनि जे गीत लिखैत बेर जँ वर्ण गानि क लिखब त' गाबै मे सुविधा हेतै । आ ओ वर्ण गानब सिखेलनि । तै पर हम कहलयनि जे एना वर्ण गानि क' हम सब "गजल "लिखै छी
आ तेकर नाम दै छी
"सरल वार्णिक बहर"
आ एकर वर्ण एना गानल जाइत अछि ।
हिन्दी वर्णमाला के जतेक वर्ण अछि{अ .आ सँ ल' क' य , र . . . धरि} के एकटा वर्ण मानै छी ।
जतेक हलन्त रहै अछि तकरा मोजर नै दै छी अर्थात शुन्य{0} मानै छी ।
संयुक्ताक्षरमे संयुक्त अक्षर के एक {1} मानै छी ।
जेना की " भक्त" एहि मे 2 टा वर्ण भेल । एकटा "भ"आ एकटा "क्त" ।
एकर बाद एकटा शेर कहलौँ ।
भाग्य मे जे लिखल अछि तेँ विरह मे मरै छी
आशा केने छी कहियो त' मान नोरक धरबै
एहि शेरक दुनू पाँति मे 17 वर्ण अछि । एहि बहर मे जँ गजल लिखब त' सब पाँति मे पहिल पाँति एते वर्ण हेबाक चाही ।
ओ गीतकार कहलनि जे अहाँके वर्ण गान' आबै यै तेँए अहाँ नीक गीतकार बनब आ हमहूँ आब गजल लिखब । । गीत आ गजल मे एते समानता अछि त' आब कहू गीत आ गजल मे अंतर की ?
लेखक - अमित मिश्र
(ई आलेख १९ मई, २०१२मे अनचिन्हार आखरपर प्रकाशित भऽ चूकल छै आ ऐठां ओतएसँ साभार कएल गेल छै । )


text:
आदर्श शैल महाविद्यालय
आदर्श शैल महाविद्यालय नेपालक ललितपुर जिलाक सैंबुमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
आशिर्वाद कलेज
आशिर्वाद कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
इनोभेटिभ सनसाइन कलेज
इनोभेटिभ सनसाइन कलेज नेपालक भक्तपुर जिलाक भक्तपुरमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
इन्टेन्सिभ इनटरनेशनल कलेज
इन्टेन्सिभ इनटरनेशनल कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
इन्द्रावती क्याम्पस
इन्द्रावती क्याम्पस नेपालक सिन्धुपाल्चोक जिलाक मेलम्चीमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
इन्द्रेश्वर क्याम्पस
इन्द्रेश्वर क्याम्पस नेपालक काभ्रेपलाञ्चोक जिलाक पनौतीमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
इन्फरमेटिक्स कलेज अफ म्यानेजमेन्ट
इन्फरमेटिक्स कलेज अफ म्यानेजमेन्ट नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
उमा बडी आदर्श शेर्चन कलेज
उमा बडी आदर्श शेर्चन कलेज नेपालक चितवन जिलाक दिब्यानगरमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
उर्यागढी सामुदायिक क्याम्पस
उर्यागढी सामुदायिक क्याम्पस नेपालक नुवाकोट जिलाक चोक्डेमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एक्टिभ अकाडेमी कलेज
एक्टिभ अकाडेमी कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एडभान्सड कलेज अफ इन्जिनियरिङ्ग एण्ड म्यानेजमेन्ट
एडभान्सड कलेज अफ इन्जिनियरिङ्ग एण्ड म्यानेजमेन्ट नेपालक ललितपुर जिलाक ललितपुरमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एडमार्क कलेज
एडमार्क कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एडुराइट कलेज
एडुराइट कलेज नेपालक भक्तपुर जिलाक भक्तपुरमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एभरेष्ट बहुमुखी कलेज
एभरेष्ट बहुमुखी कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
एभरेस्ट इन्टरनेशनल कलेज
एभरेस्ट इन्टरनेशनल कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।


text:
गंभीर रूप सं बीमार मरीज के बेहतर इलाज के लेल दरभंगा सं हवाई सेवा शुरू भ रहल अछि. ई हवाई सेवा दरभंगा सं कोलकाता के बीच शुरू होएत. एहि सेवा के शुरू करि रहल अछि कोलकाता के मेडिका सुपर स्पेशलिटी अस्पताल. एकरा लेल मेडिका सुपर स्पेशलिटी अस्पताल दरभंगा मे अपन एकटा केंद्र खोलत. जतय लोक विमान सेवा के लेल सम्पर्क क सकय छथिन्ह. एहि के लेल करीब 40 हजार रुपया खर्च करय पड़त.
अखन उत्तर बिहार..नेपाल के काफी लोक इलाज के लेल दरभंगा...लहेरियासराय आबय छथिन्ह. कई बेर एहन होएत अछि जे सीरियस पेशेंट के आगां के इलाज के ले पटना... दिल्ली ट्रांसफर करि देल जाएत अछि. मुदा पटना... दिल्ली ल जाए मे समय लागय के कारण कतेक मरीज ओहि नीक इलाज के सुविधा नहि उठा पाबय छथिन्ह. आब एहि हवाई सुविधा के बाद लोक मरीज के जल्दी इलाज मुहैया करा पएथिन्ह.
पटना... दिल्ली नहि कोलकाते सही... शुरुआत भ गेल अछि. आगां दोसर ठाम के सेवा सेहो शुरू भ सकैत अछि. मुदा एहि के लेल मरीज के परिजन के दरभंगा स्थित मेडिका सुपर स्पेशलिटी अस्पताल केंद्र पर सूचना देबय के चारि घंटा बादहि हवाई सुविधा मिलि सकत. आओर ई सुविधा आम लोक के लेल नहि अछि. आम मरीज एतेक टका के इंतजाम नहि करि पएताह.
मुदा पाए वाला लोक के पाए देलाह के बादहुं नीक सेवा मिल जाएत अछि त एहि मे कोनो बेजाए गप नहि. शुरुआत अछि बेसि लोक एकर फायदा उठयथिन्ह त आगां एकर भाड़ा मे कमि आबि सकैत अछि. अखन सभ किछ नीक रहल त दू दिसंबर सं ई सेवा शुरू भ जाएत.


text:
विराटनगर : अन्तरराष्ट्रिय मैथिली सम्मेलन नेपालक प्रदेश १ केर राजधानी विराटनगरमे पुस ६ आ ७ गते अपार जनसहभागिताक संग सम्पन्न भेल।
विराटनगरक हाटखोला मैदान तथा जानकी सदनक रजत सभागारमे एक संग ई आयोजन भिन्न-भिन्न सत्रमे पूरा भेल अछि।
करीब ३०० प्रतिनिधिक सहभागिता नेपाल, भारत आ अन्य देशसँ देखल गेल। भाषा, साहित्य, संस्कृति, समाजकेर समृद्धिक उत्सवक रूपमे आयोजित एहि सम्मेलनमे सौसँ अधिक विशिष्ट लोककेँ सम्मानित कयल गेलनि।
विद्वत् विमर्श, कवि सम्मेलन, सांस्कृतिक कार्यक्रम आ झाँकी प्रस्तुतिसँ भरल एहि दुई दिवसीय आयोजनमे अलग-अलग कार्यक्रमक प्रस्तुति भेल छल। हाटखोला मैदानमे २० गोट स्टाल लगायल गेल जाहिमे मिथिला चित्रकला, हस्तकला, कृषि वैज्ञानिक उपकरण, खानपान, प्रदेश १ सरकारक पर्यटन सूचना, पुस्तक आदिक प्रदर्शनी बिक्री कयल गेल।
एहि सम्मेलनमे प्रदेश १ केर सामाजिक विकासमन्त्री जीवन घिमिरे सम्मेलनक पहिल सत्र शोभायात्रामे भाग लैत त्रिमूर्ति चौकपर महाकवि स्मृति सभाक उद्घाटन कयलनि। तहिना हाटखोला मैदानमे उद्घाटन सत्रक मुख्य अतिथि तत्कालीन उपप्रधान, कानून तथा न्यायमन्त्री उपेन्द्र यादव छलाह।
कार्यक्रमक दोसर दिनक मुख्य अतिथि प्रदेश १ केर पर्यटन, उद्योग, वन तथा वातावरणमन्त्री जगदीश कुसियैतकेर सान्निध्यमे विशिष्ट व्यक्तित्वकेँ सम्मानित कयल गेल। जानकी सदनमे आयोजित सत्रवार विद्वत विमर्शमे प्राज्ञ रमेश रञ्जन झा, डा. रामअवतार यादव, डा. योगेन्द्रप्रसाद यादव एवं भाषा आयोगक अध्यक्ष डा. लवदेव अवस्थीकेर विशिष्ट उपस्थिति छल।
एकर अतिरिक्त भारतसँ पूर्वशिक्षामन्त्री डा. रामलषण राम ‘रमण’, अमैस अध्यक्ष डा. महेन्द्रनारायण राम, डा. वैद्यनाथ चौधरी ‘बैजू’, अमैस नेपाल संयोजक डा. रामभरोस कापडी भ्रमर, अखिल भारतीय मिथिला संघ (दिल्ली) केर अध्यक्ष विजयचन्द्र झा, प्रेमकान्त चौधरी, राजकिशोर झा, सुमन खाँ समाज, रामकुमार सिंह, रामनारायण देव, परमेश्वर कापडि, जीवनाथ चौधरी, श्यामसुन्दर शशि, सुजीत झा, सतीश दत्त, कमलाकान्त झा आदि संस्था प्रमुख लोकनिक सहभागिता सम्मेलन लेल विशेष रहल।
तहिना अमेरिकासँ सम्मानित व्यक्तित्व अजय झाकेँ प्रतिनिधित्व करैत हुनक धर्मपत्नी नीरा झा आ मारीशससँ डा. अनुभूतिकेर उपस्थिति सेहो विशेष भेल। अमेरिकामे कार्यरत वैज्ञानिक डा. सन्तोष मिश्रकेर सम्मान ग्रहण करबाक लेल नई दिल्लीसँ विजय मिश्र भाग लेलनि। अन्तमे १० बुँदे घोषणापत्र जारी करैत सम्मेलनक आगामी आयोजन भारतक वृन्दावनमे करबाक निर्णयसंग ई १७म् अन्तरराष्ट्रिय सम्मेलन समापन कयल गेल।
मैथिली भाषा आ साहित्य अति प्राचीन अछि। ज्योतिरीश्वर ठाकुर, विद्यापति, कवीश्वर चन्दा लगायत कतेको रास साहित्यकार, कवि, विद्वान् लेखक आ विचारकद्वारा मैथिली पोषित रहल। नेपाल आ भारतमे बाजल जायवला भाषा मैथिलीक इतिहास अत्यन्त समृद्ध अछि। मैथिलीक प्राचीन पाण्डुलिपि नेपालमे सुरक्षित भेटल। विद्यापति आ ज्योतिरीश्वरक कार्यक्षेत्र नेपाल रहल।
१० बुँदे घोषणापत्र –
१. नेपालमें दोसर सबसँ बेसी बाजल जायवला भाषा मैथिली भाषाकेँ संघीय नेपालक नेपाली संगहि मैथिली सरकारी कामकाजक भाषा बनाओल जाय।
२. प्राथमिक विद्यालयमें मातृभाषाके लागू कराबय लेल स्पष्ट नीति बनाओल जाय संगहि विषय शिक्षकके नियुक्ति कयल जाय।
३. प्राथमिक विद्यालयमें पढाओल जायवला विषयवस्तु एवं शिक्षण प्रणालीके बालमैत्री एवं बाल मनोविज्ञान आधारित बनाओल जाय।
४. संघीय आ प्रादेशिक स्तर पर मैथिली अकादमी गठन कयल जाय जाहिमें मैथिली भाषा, साहित्य कला, संस्कृति संगहि मिथिलाक लोकगाथा, प्रदर्शनकलाक संरक्षण, संवर्धन, अध्ययन, अनुसन्धान सहितक प्रकाशन आदि कार्य लेल पर्याप्त बजेट विनियोजन कयल जाय।
५. कलाकार, साहित्यकार, चित्रकार, आदिक हेतु आजीविका अनुदान एवं स्वास्थ्य बीमा कयल जाय।
६. मैथिली भाषी बाहुल्य प्रदेश १ आ २ में पर्यटन प्रवर्धन एवं सांस्कृतिक संवर्धन हेतु सरकारी स्तरपर “मिथिलाग्राम” योजना लाओल जाय।
७. मिथिलाक्षर पुनरुत्थानक लेल संघीय सरकार एवं प्रादेशिक सरकार मिथिलाक्षर शिक्षा आ मिथिलाक्षरमें पुस्तक प्रकाशन करय।
८. मैथिली भाषी बहुल्य प्रदेश १ आ प्रदेश २ क त्रिभुवन विश्विद्यालय, पूर्वाञ्चल, राजर्षि जनक, नेपाल संस्कृत विश्वविद्यालय सभक आंगिक महाविद्यालय (क्याम्पस) सभमे स्नातकोत्तर धरिक शिक्षण व्यवस्था कयल जाय।
९. मिथिला चित्रकलाके बाजारीकरण, विश्वव्यावसायीकरण हेतु संघीय आ प्रदेश सरकारद्वारा अनुदान आ सहजीकरणके व्यवस्था कयल जाय।
१०. प्रदेश १ आ २ में प्रदेशस्तरीय नाट्य रंगशाला एवं मिथिला कला संग्रहालयके स्थापना कयल जाय।


text:
राज्य मे अंतरजातीय विवाह केर नबका ट्रेंड सोझां आएल अछि. बीतल दू वित्तीय वर्ष केर ट्रेंड सं पता चलैत अछि जे दड़िभंगा जिला मे अंतरजातीय विवाह केर मामिला लगातार बढ़ल जा रहल अछि. अवस्था एहन अछि जे पहिने पटना टॉप पर छल मुदा आब दड़िभंगा राज्यभरि मे एहन विवाह मामिला में सबसं आगू देखबा मे अबैत अछि.
आंकड़ा देखि स्पष्ट अछि जे वर्ष 2018-19 मे जतए दड़िभंगा मे एको गोट मामिला दर्ज नै कएल गेल छल, ओतहि 2019-20 मे अचक्के ई संख्या 27 पर पहुंचि गेल अछि. ई संख्या राज्यक 38 जिला मे सबसं बेसी अछि. दोसर दिस राजधानी पटनाक बात करी त' 2018-19 मे 21टा अंतरजातीय विवाह भेल छलैक, मुदा 2019-20 मे ई संख्या कम भ' 16 पर चलि गेल अछि.
अंतरजातीय विवाह केर चलन बेस तेजी सं बढल जा रहल अछि. सम्पूर्ण बिहार मे एक सालक भीतर अंतरजातीय विवाहक संख्या 128 सं 263 पर पहुंचि गेल अछि. मिथिलाक मधुबनी, सीतामढ़ी, सुपौल, बेगूसराय, भागलपुर आदि जिला मे एहन विवाहक मामिला मे बेस तेजी देखल गेल अछि. एहि ठाम पंजीकृत भेल संख्या बताओल गेल अछि. बहुत रास एहन मामिला सामाजिक स्तर पर रहि जाइ छै. सबटा मिला देल जाइ त' एकटा विशाल आंकड़ा सोझां आबि सकैछ.
ज्ञात हो जे अंतरजातीय विवाहक एकटा कारण प्रेम-प्रसंग त' छै, एकर अतिरिक्त अंतरजातीय विवाह लेल बिहार सरकार सेहो प्रोत्साहन योजना चलओने अछि. 'अंतरजातीय विवाह योजना' अनुसार कोनो नव विवाहित दंपत्ति मे सं एकटा सवर्ण आ दोसर अनुसूचित जाति सं रहैत अछि त' ओकरा आर्थिक मदति सेहो देल जेबाक प्रावधान छै. जातिवाद आ दहेज प्रथा पर चोट करबाक लेल सरकार ई शुरू केने अछि. कुल मिला क' अंतरजातीय विवाहक संख्या बढ़ल जा रहल अछि.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
एकटा विनु बियाहल बापक कथा
”विनु बियाहल बाप”
छुरासन ठार नाक,उज्जर धबधब गोलेमोले मुंह,पतरे देह आ पांच हाथके नमगर मरद।देख’ मे एकदम अक्षय कुमार सनके।बाहरसँ देखिक कियो नइँ कहि सकत एकर कोनो कमजोरी।ओना कमजोरीयो तेहन नइँ।एखुन बाँचले के छैक एहि सबसँ?? मुदा तैयो अतेक बेसी ???? ओह! हदसँ ज्यादा….
रोज रोज सिगनेचरके बोतल,
लोकल मुर्गा,छौड़ासबहक संग गप्प छरक्का मारब एकर नित करम।फेसबूकमे फ्रैन्ड सर्च,रिक्वेष्ट पठेनाइ आ तुरन्त इमो नम्बर ल’ अडियो-भिडियो कलमे व्यस्त.. एकर दिनचर्या।बात बात मे ट्वीष्ट आ भवाक द’ हसनाइ एकर मोहिनी मन्तर … साइन्सके एकदम परफेक्ट आ योग्यतासिद्ध शिक्षक मुदा सेग्मन्ड फ्राइडके यौन मनोविज्ञान सँ बेस प्रभावित।कोन छौडी/मौगीके केना पटाएल जाए आ कोना एकर कथा चर्मोत्कर्स तक पहुँचल जाए ताहिमे एकदमसँ सिद्धस्त।हरेक दिन नव ब्रान्डके दारु आ नव लडकी संग रंगरभस एकर जिनगीक महत्वपूर्ण हिस्सा।सायद इएह कारणसब रहैक जे हप्ता/दू हप्तासँ बेसी कोनो घरपट्टी संगे नइँ जमैक आ
झट्ट द’ अपर्झटेमे रूम खाली कर’ पडैक। इएह कारणो छैक जे बितल १५ महिनामे १५ टासँ बेसी रूम खाली क’ चुकलै मुदा सुधार रत्तिभरि नइँ अपनामे …..
ई ओकर रूम खालीक…
बीसम घर। तीन तल्ला बिल्डिङ,आगुमे अलि-फलि जमिन,चारुकात फुलगुल लागल बगैँचा। घरपट्टी अपने तीन तल्ला पर रहलाक कारणे बाँकी तल्लासबमे विद्यार्थी वा बैचलर आ परिवारिक सबहक लेल सहजे रूम भेट जएबाक सुविधा।एहि रुपे आलोकके भेटल रहैक ई रू।रूम पाबि बहुत प्रसन्न भेल रहए आलोक।अपने आपसँ बचनवद्धता कैलक जे आब ई रूम चेन्ज नइँ करब।अपने सँ कागज पर एकटा आचार संहिताक तालिका सेहो बनाओल।
१.दारु कम पियब।मुदा छौडासबहक संग नइँ अस्गरे।
२.बेसी लोकके नइँ लाएब।अबेर रातिधरि नइँ जागब।
३.दारु पी क हो हल्ला नइँ करब।घरपट्टीके नइँ धमकियाएब।
४.छौडी/मौगीके रूममे नइँ लाएब।सकभर प्रेमालापो सँ दूरे रहब।
५.एहिबेर MSC मे एडमिसन कराएब । नीकसँ पढब आ विद्यार्थीयो सबके नीकसँ पढाएब।
अचार संघियता पर मोस्किलसँ २ दिन बितलै होएत जिनगी। श्वास फुल’ लगलै। धडकन सेहो बढलै। मोनमे कछमच्छी आ छटपट्टी दुनू एक्केबेर धेलकै। मस्तिष्क काज नइँ कर’ लगलै कहाँदन।-ओकरे कहनाम। अन्तमे हारल थाकल अलोकबा रूम बन्द केलक।सिगनेचर नइँ भेटलै।दालबुट आ चुरा संगे भोडका के पैक खिचलकै।रूम बन्दे रहैक।दोसर कोनो मितो नइँ रहैक।जे जेना.. कने राहत भेटलै।बिन्दास सूतल ओहिदिन।दिन अहिना बितैत गेलै।कहियो शोखसँ त कहियो बाध्यतामे,कहियो अस्गरे त कहियो मीतासबहक संग फेर पिबैत गेलै।धीरे धीरे अपनेसँ बनाओल नियम/कानुन एक एक क’ टुटैत गेलै।तथापी हारि नइँ मानने रहैक अलोकबा।ओना किछुओ करैक त पहिनेसँ बहुत सावधान,बहुत सजग।
हप्ता दिन बितलै…
उपराग कोनो नइँ एलै। सायद सुधारात्मक जिनगी जिबि रहल छलै ओ।अहिना लगलै ओकरा।कने प्रसन्न बुझाइत छलै ओ।दिन अहिना बितैत गेलै।बाप रे! एक महिना काटिक’ दोसर महिना चढलै। घरपट्टी दिस सँ कोनो कम्पलेन नइँ एलै।रूम सेहो खाली नइँ कर’ पडलै।आलोक अपनाके भाग्यमानी सम्झलक।ओ महिना दिन केर अपन डाटा देखलक। सबकिछु ओहने मुदा बहुते नियन्त्रणयुक्त।मोन प्रसन्न भेलै।फोनफान/डेटिङ/सेटिङ सेहो पहिनेसँ बहुते न्युण।अपना आपके गौर्वान्वित महशुस केलकै।
बात तेसर महिनाक उतरार्धके छैक। शनि दिन।स्कूलमे छुट्टी रहैक।एहि बीचमे ओ अपनाके ततेक बेसी ने नियन्त्रणमे लागिगेल रहैक जे चारुदिस सँ उपराग आब” लागल रहैक।ने संगमे पिनाइ आ नहिए साथमे फिल्म देखनाइ।ई कि भ’ रहल छै?? किए अतेक बदलि गेले भाइ?? छौडासब बारम्बार टोकारी मार’ लागल रहैक।टालैत/टालैत एक दिन समय मिलेलकै।ताँहि योजना बमोजिम अमीर खान के फिरङी देखि आएल रहे।रूममे अबितेधरि एकटा पत्र हाथ लगलै।खिडकीमे घुसियाएल रहैक।
पत्रमे लिखल रहैक- Hi… नीके होएब से आस संग मोनमे हजारो आस ल’ ई पत्र लिखि रहल छी। बात कोनठाँसँ शुरु कएल जाए से त नइँ पता.. मुदा तैयो दुस्साहस करैत छी अपन बात कहबाक।मोनसँ मोनके मिलेबाक।ओइ दिन हमर तबियत खराब भऽ गेलाक कारणेँ जे अहाँ होस्पिटल ल’ जा उपकार केलहुँ ।ताहि लेल आभारी छी।रातिभरि हमरा लेल होस्पिटलमे जगलहुँ , से हमरा अहाँ प्रतिक प्रेम जगा दएलक अछि।घरपट्टी अन्टीसँ सेहो बेर बेर अहाँक बडाइ सुनि मोन प्रसन्न भऽ जाइअ।अतेक सुन्दर,सुशील आ सहयोगी पाबि हम अपनाके धन्य बुझैत छियैक।ओना भेटिक धन्यवाद देबाक चाही मुदा अतेक तें हिम्मत नइँ जुटा पेलहुँ।तें एहि पत्रके सहायता ल’ अपन मोनक बात कहबाक साहस क’ रहल छी।हमर नैन आब अहींके बस देखैए।मोन हमर अहीँके तकैए।हम त अहाँसँ बसे प्रेम करैत छी।कि स्वीकार अछि अहाँके हम्मर प्रेम??अहाँक प्रेमके पुजारी- उपरका तल्लाबाली – शिवानी…
आलोकके आँखिमे एलै.. ओ भयानक राति।सीढ़ीपरसँ उतरैत काल खसिक चोट लागल शिवानी आ घरपटीक कहबसँ घरपट्टीए के मोटरसाइकल पर होस्पिटल ल’ गेल शिवानीक स्थिती।ओ अब्बाक भ’ गेल।मस्तिष्क जेना काज नइँ कर’ लागल हुवे।
तत्काल किछु सोचिए नइँ सकल आलोक।
शिवानी भर्खरेक विवाहित महिला। घरबला विदेश गेलाक कारणे आ साउस-ससुरसँ नइँ जमलाक कारणे भडेमे रहैत छैक। पिरसियाम रङ,हसमुख चेहरा,शूट सलबारमे खूब नीक,पतरे गरहनि,पतरे कम्मर,पानसन,पातर ठोरमे गुलाबी लिपिष्टिक,अते के नाक,सचमुच बलिउडके काजल लगैक।ओना ओकरा देखि आलोकके मोनमे हजारो लअड्डु नइँ फुटल रहैक सेहो नइँ अपना पर बहुत बेसी नियन्त्रण करब सीख लेने रहए ओ।मोन बेपीडित भऽ गेलै।माथा काज नइँ केलकै तत्काल।किछु उचित निर्णये नइँ एलै दिमाक सँ।भीतर छटपटाहट बढ लगलै।अन्तमे बैगसँ भोडकाके बोतल निकालि खिचि देलकै दू पैक आ सुति रहलै चैनके निन्न।भोर भेलै।नहा-खा सकूल गेल।मोन पत्रसँ नइँ हटलै मुदा अन्तमे मोन के सम्झौलक।ई गलत छैक।एना नइँ हएबाक चाहिँ।आलोक एक हप्ताधरि ने उपर दिस गेल नहिए रूमसँ ज्यादातर बाहर निकलल।एम्हर एकटा भोडका सठि दोसर सिगनेचर आ तेसर नोपोलियनमे सेहो हाथ लागि गेल रहैक।
शुक्र दिन।सबकियो व्यस्त।आलोकके देह बोखार सँ धहधह जरै।बाहरमे ट्वाइलेट गेल।ओतै खसि पडल।संजोगसँ घरपट्टीके बेटी दएखलकै।चिचियेलै।
हौ बाउ आलोक अंकल खसि पडलै।केना भेलै?? गै माइ दौगही न।हौ के सब छा? दौ ग न…
ई आवाज शिवानीयोके कानमे पडलै।हहाइले-बफाइले नीचा उतरलै।पजियाक रूममे ल’ गेलै।पानिक पट्टी केलकै।लसुन-तेल पका भरि देह खूब नीक सँ मसाज केलकै।पिंकी(घरपट्टीक बेटी) हाथे टेब्लेट मंगेलकै।खुवा सउतादेलकै।आलोक के मोन तृप्त आ आँखि नोर टपैक गेलै।दुख-दर्दमे अपन अछि कियो से भान भेलै।एम्हर ठीक नइँ होब’धरि खाना-पिना,सेवा सत्कार सबकिछु शिवानीए करैक।
नित स्याहार आ दबाइसँ आलोकके तबेतमे सुधार भेलै। शिवानीके बहुत बहुत धन्यवाद देलकै।शिवानी मुस्की मारैत its ok baba कहि माथ पर एकटा ‘किस’ ल’ लेलकै।आलोक प्रसन्नताक चरम सीमामे पुगि गेलै।ओहो ‘oh my jaan ! ‘ कहि अपन छातीमे टासि लेलकै।दुनू एक दोसरके प्रेमालापमे व्यस्त भऽ गेलै। प्रेमक सागरमे अपन जिनगीक नाउ हाँक लगलै।
कहै छै न, जे शुरू केनाइ मात्रटा कठीन छै। तकराबाद सहज छैक।सएह भेलै।आलोक-शिवानीक प्रेमक रथ विभिन्न हिसाबे निरन्तर चल’ लगलै।एक दोसरके परिपूरक सिद्ध होब’ लगलै।चरम आनन्द पाब’ लगलै।एक दिन अच्चानक,शिवानीके उल्टी भेलै,मोन जेहे सेहे पर जाइक.. होस्पिटलमे चेक करेला पर प्रिगनेन्ट बतेलकै।आलोक डराएल डराएल सन लगलै।ओ एबोर्सन लेल जिद्द केलकै। शिवानी नइँ। ई हम्मर प्रेमक पहिल निसानी छै कहि टालि देलकै। दुनियाँके कि कहबै?? अपन घर-परिवारके कि जबाब देबै प्रश्नके उत्तर ओ सहजे देलकै- छुट्टीमे हमर घरबला आएल छलै ओकरे छै कहबै आओर कि???
शिवानीक बातसँ आलोकके ने पूर्ण संतुष्टीए भेलै आ नहिए डर गेलै।जे जेना.. ओकरा सँ दूरी बनेबाक षड्यन्त्र रच लागल मुदा असम्भव…. दिन,महिना बितैत गेलै।आलोक विभिन्न बहन्ने कखनो रूममे त कखनो बाहर रहैत गेलै।एम्हर शिवानीक गर्भवती अवस्था दिनानुदिन बढैत गेलासँ कहियो घरे-कहियो जनकपुर रहैत गेलै।
७ महिना बाद स्कूलमे पढबैत काल अच्चानक आलोकके मोबाइलमे मेसेज एलै-” जानू! I am very हेप्पी।अहूंके बधाइ अछि।अहाँ बाप बनि गेलहुँ।बेटा भेल अछि।रातिए खन २ बजे भेल।मुंह-कान बिल्कुल अहीँ पर गेल अछि।चिन्ता नइँ करु।हम ठीक छी।बहुते मिस करैत छी।बाइ….
आलोकके मेसेज देखिते १०३° बोखार चढिगेलै।मस्तिष्क शुन्य भऽ गेलै। हतपत छुट्टी लेलक।घरपट्टीके पैसा देलक।सिमकार्ड तोड़ि फेक देलकै आ इहो रूम अपर्झटेमे क’ देलकै खाली पहिनहे जकाँ ……
एहि मैथिली कथाक लेखक
विन्देश्वर ठाकुर
धनुषा-नेपाल
हाल: दोहा-कतार


text:
मुख्य पृष्ठ सभटा टैग Death
Tag: Death
भाजपा केर आरोप, राताराती शव कें ममता सरकार करैए निपत्ता
बंगाल मे कोरोना वायरस कें ल' जमि क' राजनीति भ' रहल अछि. भारतीय जनता पार्टी (बीजेपी) केर राज्य इकाइ ट्विटर पर एकटा वीडियो पोस्ट करैत आरोप लगओलक जे राज्य मे कोरोना सं मरएबला एक आओर व्यक्तिक शव कें रातिक अन्हार मे चोरा-नुका क' अंतिम संस्कार करबाक प्रयास कएल जा रहल अछि आ ई किन्नहु उचित बात नै अछि.
कोरोना मामला: अमेरिका तमसाएल, रोकलक WHO कें फंडिंग
चीन सं शुरू भेल कोरोना वायरस अमेरिका मे कहर बरपा रहल अछि. ई घातक बीमारीक कारण सं अमेरिका मे 25000 सं अधिक लोकक मृत्यु भ' चुकल अछि.


text:
प्रधानमंत्री नरेंद्र मोदी देशवासी सब सं आग्रह केलनि अछि जे ओ अपन मोबाइल मे ‘आरोग्य सेतु’ (Aarogya Setu) एप कें डाउनलोड करथि. पीएम मोदी कहलनि जे COVID-19 केर खिलाफ लड़ाइ मे ई एक महत्वपूर्ण कदम अछि.
पीएम मोदी ट्विटर पर लिखलनि, ‘तकनीक केर मदति सं ई हमरा सब कें अहम जानकारी उपलब्ध कराएत। एहि एप कें जतेक ज्यादा सं ज्यादा लोक इस्तेमाल करत, ई ओतबे प्रभावी बनत.’ प्रधानमंत्री एहि एप केर लिंक सेहो साझा केलनि अछि ताकि लोक एकरा डाउनलोड क’ सकत.
केंद्र सरकार 2 अप्रैल कें ई मोबाइल एप लॉन्च केने छल ,जाहि सं लोक सब कें कोरोना वायरस खतरा कें भांपबा मे मदद होएत। आसपास संक्रमण केर खतरा होबय सं ई एप केर माध्यम सं प्रशासन लग अलर्ट जायत। अहाँ अगर कोनो संक्रमित व्यक्तिक पास रहब त’ ई प्रशासन कें सूचना द’ देत।
ई एप एक एहन माध्यम अछि जाहि मे लोकक शारीरिक उपयोग नै अछि, ई पूर्ण कार्य तकनीक केर अछि, आजुक समय मे सब लग स्मार्टफोन अछि. ‘आरोग्य सेतु’ एप सब लग रहला सं अपन बचाव त’ हेबे करतै आ प्रशासनक काज मे सेहो उपयोगी छै।


text:
मैथिली साहित्य...खास क' मैथिली कविता मे जखन प्रगतिशील, यथार्थवादी आ आधुनिकता सं लैस रचना संसारक गप्प उठैत अछि तं सभ सं पहिने मोन मे यात्रीजीक छवि-स्मृति अभरैत अछि । मैथिली कविता मे आधुनिकताक नींव यात्रीजी रखने छलाह। हिनका द्वारा देव भाषा संस्कृत मे रचित पोथी - लेनिन शतकम आ कृषक शतकमक नामे एहि बातक पुष्टिक लेल पर्याप्त अछि की बाबा सदति नवीनताक पक्षधर रहलाह । हुनका छन्द पर अपूर्व पकड़ि छलनि । बाबा अपन कविता मे छन्दक शास्त्रीयता सं ओकर लोक प्रचलित रूप मे प्रयोग कएने छथि ।
यात्रीजी कविताक स्वरूप, शिल्प, भाषा , बिषय आदि मे बहुतो तरहक प्रयोग केलनि, जे कालान्तर मे मैथिली काव्य धाराक दशा ओ दिशा बदलि देलक । मुदा ई खेदक गप्प थिक जे ओ आर्थिक विवशताक मादे मैथिली मे कम आ हिन्दी मे बेसी रचलनि । हुनकहि शब्दे - पेट तॅ हिंदिए सं भरैत अछि तें अपन कोढ़-करेज खखोड़ि जे किछु होइए से ओकरे पीड़ी पर चढ़ा रहल छी ।
आइ यात्रीजी सदेह हमरा सभक मध्य नहि छथि मुदा हुनक स्मृति शेष / रचना संसार सदैव हमरालोकनिक मध्य अमर रहत आ रचनाकारक आगामी पीढ़ीक पथ निर्देशित करैत रहत ।
जगतारिन
ओधि
उपाड़ि
करइ छी जारनि...
हमर
दिन
नहि
धूरत की जगतारनि ।
अंतिम प्रणाम
अहिबातक पातिल फोड़ि-फाड़ि
पहिलुक परिचय के तोड़ि ताड़ि
पुरजन-परिजन सब छोड़ि -छाड़ि
हम जाय रहल छी आन ठाम
माॅ मिथिले ,ई अंतिम प्रणाम ।
चिरविस्मित वस्तुक स्मरण हेतु
सूतल सृष्टिक जागरण हेतु
हम छोडि रहल छी अपन गाम
माॅ मिथिले ई अंतिम प्रणाम ।
हम टा संतति ,से हुनक पाप
ई जानि हैन्हि जनु मनस्ताप
अनको बिसरथ थिक हमर नाम
माॅ मिथिले, ई अंतिम प्रणाम ।।
भए गेल प्रात
हिम शुभ्र ओससॅ धौत गात
भूपर उतरल नभसॅ प्रभात
सिहकए लागल मलयानिल जे
खोलू कावाड़;
भए गेल प्रात
चों चों चों चों ...
कए रहल मने बगड़ा -बगड़ी
खोतासॅ बहरएबाक ब्योंत
भए गेल प्रात
टुटि गेल निन्न
तइओ देखू हम पड़ले छी
दए रहल मनो उठबाक नोंत
झाॅझनक फाॅकसॅ हुलकि - हुलकि भोरूक इजोत !
युग धर्म
मास मास पर गहन लगइ अछि पल पल पर संकराॅति
बदलि रहल अछि छन छन दुनियाॅ किछु नहि क्यों नहि थीर
भ गेलाह बाबा कपिलेसर आन्हर आर बहीर
सुनतहि नव नचारी बूढ़ाकें उठैत छन्हि खौंत
भरि-भरि ढाकी फाॅकि जाइ छथि भाङक भनहि सुखौंत
शहर-शहरमे फुजल सिनेमा,कियो नहि सुनए पुरान
ककरो नहि चिंता छइ जे खौंझा उठता भगवान
कोना छजत पहिलुक ढाठीपथ आजुक टटका रंङ
अपन महिॅस कुल्हड़िअहि नाथब,के ने कहत अबढंग
खुटिया मिर्जइ नहि सोहाइ छइ पहिरए कोट कमीज
बूड़ि ने कहिअउ,कन्हुआकॅ ताकत बेटा भतीज
कोना बुझब जे पूर्वजलोकनि रहथि वेश बुधिआर
पढुआ कका करब जॅ,नहि हमरासॅ बात-विचार
नवतुरिए आबओ आगाँ..
तीव्रगंधी तरल मोवाइल
क्षणस्पंदी जीवन
एक-एक सेकेंड बान्हल !
स्थायी-संचारी उद्दीपन-आलंबन....
सुनियन्त्रित एक-एक भाव !
परकीय-परकीया सोहाइ छइ ककरा नहि
खंड प्रीतिक सोन्हगर उपायन ?
असहृय नहि कुमारी विधवाक सौभाग्य
सहृय नहि गृही चिरकुमारक दागल ब्रह्मचर्य
सरिपहुँ सभ केओ सर्वतंत्र स्वतंत्र
रोक टोक नहिए कथूक ककरो
रखने रहु, बेर पर आओत काज
आमौटक पुरान धड़िका....
धर्म-अर्थ-काम-मोक्ष !
पघिलओ नीक जकाँ सनातन आस्था
पाकओ नीक जकाँ चेतन कुम्हारक नबका बासन
युग-सत्यक आबामे....
जूनि करी परिबाहि बूढ़-बहीर कानक
टटका-मन्त्र थीक,
नवतुरिए आबओ आगाँ !!
वैह करत रूढ़िभंजन, आगू मुहें बढ़त वैह....
हमरा लोकनि दिअइ आशीर्वाद निश्छल मोने;
घिचिअइ टा नहि टांग पाछाँ...
ढेकी नहि कूटी अपनहि अमरत्व टाक...।
आन्हर जिनगी
आन्हर जिनगी
सेहंताक ठेंगासँ थाहए
बाट घाट, आँतर-पाँतरकें
खुट खुट खुट खुट....
आन्हर जिनगी
चकुआएल अछि
ठाढ़ भेल अछि
युगसन्धिक अइ चउबट्टी लग
सुनय विवेकक कान पाथिकें
अदगोइ-बदगोइ
आन्हर जिनगी
नांगड़ि आशाकेर कान्ह पर हाथ राखि का’
कोम्हर जाए छएँ ?
ओ गबइत छउ बटगवनी,
तों गुम्म किएक छएँ ?
त’हूँ ध’ ले कोनो भनिता !
आन्हर जिनगी
शान्ति सुन्दरी केर नरम आंगुरक स्पर्शसँ
बिहुँसि रहल अछि!
खंड सफलता केर सलच्छा सिहकी
ओकर गत्र-गत्रमे
टटका स्पंदन भरि देलकइए।


text:
दड़िभंगा/सहरसा: मिथिला मे चुनाव जाति पर लड़ल जाइत रहल अछि. एक ट्रेंड तैयार भ' गेल अछि. क्षेत्रीय दल हो वा राष्ट्रीय दल, सभ कें चुनाव हेतु जातिवाद केर हथकंडा सुभितगर लगैत छैक. एहनामे स्थानीय समस्या, जन सुविधा, विकास, शिक्षा आदि आवश्यक मुद्दा जेना बिला सन जाइत छै. यएह कारण रहल अछि जे मिथिला देशक अतिपछुआएल क्षेत्रमे शामिल अछि. पलायन त' जेना सहजकाज भ' गेल छै लोकक, तैं बेरोजगारी सेहो समस्या मे ने गिनल जाइ छै आ ने लोक तकर चिंतो करैए. भोट एलै कि जाति-पाति शुरू आ भांति-भांति केर प्रलोभन आ कुचक्र केर फुजल मैदान भेटि जाइ छै. मिथिला उपेक्षिते रहैत अछि.
एहना मे मंदे-मंदे सही पृथक राज्यक मांग सेहो बीच-बीच मे उठैत अछि. घोर निराशा मे लोक वा त' पलायन चुनैए वा काहि कटैए. एही सभ कें अपन प्राथमिकता मे गिनओबैत अखिल भारतीय मिथिला पार्टी सोझां अबैए.
विगत लोकसभा चुनाव मे मिथिलाक किछु सीट पर पार्टी उमेदवारो ठाढ़ कएलक. एबीएमपी कें जतेक भोट भेटलैक ताहि सं कोनो निर्णय पर पहुंचब जल्दीबाजी होयत मुदा एतेक निश्चित भ' गेलैक जे लोक पार्टीक उद्देश्य आ लक्ष्य मे रुचि ल' रहलए. सीमित संसाधन आ सीमित कार्यकर्ताक बल पर मिथिला भरि मे संगठन कें पसारब आ आगामी पंचायत चुनाव ओ विधानसभा चुनाव मे कूदब चुनौतीपूर्ण त' छै मुदा जनसमर्थनक संजीवनी एकरा बलिष्ठ क' रहल छै. पार्टीक राष्ट्रीय महासचिव रत्नेश्वर झा मिथिमीडिया संग बातचीत मे बतओलनि जे जाहि रूपेँ लोक पार्टी संग जुड़ै छथि, हमरा पूर्ण विश्वास अछि जे पार्टी आगामी चुनाव मे अपन जोरगर उपस्थिति देत आ मिथिला मे आन-आन पार्टीक जड़ि हिला देत. मिथिला-मैथिली-मैथिल प्राथमिकता अछि आ लोक पार्टी के विकल्प रूप मे ल' रहल छथि.
ज्ञात हो जे किछु दिन पहिनहि तिलिया देवी (विगत चुनाव मे आप उम्मेदवार) पार्टी सं जुड़लीह आ फेर रिटायर्ड जनरल परमेश्वर झा (विगत चुनाव मे आप उम्मेदवार) पार्टी ज्वाइन क' लेलनि. रत्नेश्वर झा कें जखन पूछल गेल जे आप पार्टी उम्मेदवार एक-एक क' मिथिला पार्टी ज्वाइन क' रहल अछि, ई केहन नीति अछि? ओ कहलनि जे मात्र आप नहि आन-आन पार्टी केर नेता लोकनि सेहो संपर्क मे छथि. जखन मिथिला लेल समर्पित पार्टी अछि त' फेर आन पार्टीक कोन काज? जखन लोक कें बुझल छै जे आन पार्टी ठकि रहल अछि, त' अखिल भारतीय मिथिला पार्टी विकल्प रूप मे सोझां अबैए.
पृथक राज्य कें अपन मुख्य एजेंडा मे शामिल करयवला आ मैथिली भाखा कें अधिकार दिअएबा हेतु तत्पर ई पार्टी कखनो विकास आ जन अधिकारक बात सेहो करैए. ई देखब शेष अछि जे जनता कतेक भरोस करैत अछि एहि पार्टी पर. (मिथिमीडिया डेस्क)


text:
मूल भारोपेली भाषा
मूल भारोपेली भाषा जकरा प्रोटो-इन्डो-युरोपेली भाषा (अंग्रेजी: Proto-Indo-European) सेहो कहल जाइत अछि, भाषावैज्ञानिकसभद्वारा समुचा भारोपेली भाषा परिवारक सम्पूर्ण भाषासभक एकमात्र प्राचीन जननी भाषा मानल जाइत अछि । मानल जाइत अछि की एकरा प्राचीन कालमे मूल-हिन्द-युरोपेली लोक बजैत छल, मुदा ई भाषा हजारो वर्ष पूर्व सँ पूर्ण रूप सँ लुप्त भऽ गेल अछि । बहुत रास भारोपेली भाषासभक सजातीय शब्दसभक एक-दोसर सँ तुलनाक बाद भाषावैज्ञानिकसभद्वारा एकरा लुप्त भाषाकें पुनर्निर्माण केनए अछि जहि सँ एकर शब्दसभक अनुमान लगाएल जाए सकैत अछि । सम्पूर्ण ज्ञात भारोपेली भाषाओँसभमे सँ संस्कृत मात्र ई मूल-हिन्द-युरोपेली भाषाक सभसँ निकट अछि ।
भाषावैज्ञानिक अनुमान ई अछि की मूल भारोपेली भाषा लगभग ३७०० इशा पूर्वधरि बाजल जाइत रहल अछि आ फेर ओकर विभिन्न भाषासभमे खण्डन होमए लागल । ई तिथिकें सम्बन्धमे विद्वानसभमे हजार वर्ष एमहर-उमहर धरिक आपसी मतभेद अछि । ई बात पर सेहो बहुतेक अवधारणासभ अछि की ई भाषाकें बाजनिहार कतय रहैत छल, मुदा बहुत रास पश्चिमी विद्वान् कुरगन अवधारणामे विश्वास रखैत अछि । कुरगन अवधारणाक अनुसार ई भाषाकें बाजनिहार मूल-हिन्द-युरोपेली लोक पूर्वी युरोप आ पश्चिमी एसियाक किछ भागमे फैलल पोन्टिक-क्यास्पियन स्तेपीक क्षेत्रमे रहैत छल । आधुनिक युगमे विलियम जोन्स पहिल विद्वान् छल जे संस्कृत, प्राचीन युनानी आ ल्याटिन भाषासभमे समानतासभ देख ई दावा केनए छल की ई सम्पूर्ण एके टा मूल-हिन्द-युरोपेली भाषा सँ उपज भाषासभ छी । बिसम शताब्दीक शुरुआत धरि भाषावैज्ञानिकसभक परिश्रम सँ मूल-हिन्द-युरोपेली भाषाक चित्रण बहुत हद धरि कएल जाए चुकल छल, जहिमे छोट-मोट सुधार लगातार होइत रहल अछि ।